
PLEC DE CLÀUSULES ADMINISTRATIVES PARTICULARS QUE REGEIX EL CONTRACTE DE CONCESSIÓ DELS SERVEIS DE L’ÚS I EXPLOTACIÓ DE LA BOTIGA DEL CONSORCI DE COMERÇ, ARTESANIA I MODA DE CATALUNYA DEL CARRER BANYS NOUS, 11 DE BARCELONA, PER PROCEDIMENT OBERT.

Exp. núm.: CCAM-2025-2

























QUADRE DE CARACTERÍSTIQUES DEL CONTRACTE

Exp. núm.: ART-CCAM-2025-2

A. Objecte: L’objecte d’aquesta contractació consisteix en la concessió de l’explotació comercial i la prestació dels serveis de la botiga situada al carrer Banys Nous, 11 de Barcelona, i la prestació dels serveis de comercialització dels productes del catàleg d’Empremtes de Catalunya assimilats (botiga online, clients externs i altres unitats de comercialització). 

Codi CPA:  47.00.69 Serveis de comerç al detall d’articles de record i objectes d’art
Codi CPV: 985110000-8 Serveis de treballadors del comerç.

D’acord amb l’article 46.1 de la Directiva 2014/24/UE i l’article 99.3 de la LCSP, ni la naturalesa ni l’objecte del servei licitat permeten la seva divisió en lots.

B. Dades econòmiques del contracte:

El valor estimat del contracte serà d’1.026.389,94 euros. 

La mitjana de l’import net de la xifra de negocis anual dels darrers dos anys és de 174.064,99 euros.


	
	1er. Any (2025)
	2er. Any (2026)
	1er. Any  1a pròrroga  (2027)
	2n. Any 1a pròrroga (2028)
	1er. Any 2a pròrroga (2029)
	2n. Any 2a pròrroga (2030)

	Total explotació
	
174.064,99

	
174.064,99
	
174.064,99
	
174.064,99
	
174.064,99
	
174.064,99

	Cànon explotació 

	
- 3.000
	
- 3.000
	
- 3.000
	
- 3.000
	
- 3.000
	
- 3.000

	Total ingrés estimat 

	
171.064,99
	
171.064,99
	
171.064,99
	
171.064,99
	
171.064,99
	
171.064,99





C. Existència de crèdit:

C.1. Partida pressupostària: aquesta contractació no comporta cap despesa
C.2. Expedient d’abast pluriennal: si

D. Termini de durada del contracte: 2 anys a comptar a partir de la data de la formalització del contracte.

D.1 Pròrroga: sí (es contempla la possibilitat de dues pròrrogues de 2 anys cadascuna)

E. variants: no s’admeten.

F. Tramitació de l’expedient i procediment d’adjudicació: 
Tramitació anticipada i procediment obert.
F1. Contracte subjecte a regulació harmonitzada: no
F.2: Tramitació: anticipada: No

Presentació d’ofertes mitjançant eina de Sobre Digital: sí

G. Classificació empresarial i solvència:
G1. Solvència: el licitador haurà d’acreditar la seva solvència econòmica i financera i tècnica o professional d’acord amb el previst en l’Annex 2 del plec. S’estableix la solvència econòmica en un volum de vendes mínim de 87.000 euros anuals durant el període de vendes 2022-2024. 
G2. Classificació empresarial: no procedeix. 
G.3 Adscripció de mitjans materials i/o personals a l’execució del contracte: no s’escau

H. Garantia provisional: No es considera necessària la constitució de cap garantia provisional.

I. Admissió de millores:  Si, d’acord amb l’Annex 7 d’aquests plecs.

J. Mesa de contractació i comitè d’experts:
J.1. Composició de la mesa de contractació:

· President: Cap de l’Àrea d’Artesania del CCAM. 
Vocals: 
· Cap de l’Àrea de Serveis Compartits del CCAM
· La persona responsable dels projectes de promoció de l’Àrea d’Artesania del CCAM
-    Un representant de l’Assessoria Jurídica del DEMT 
· Secretari/a: Una persona tècnica de l’Àrea Jurídica del CCAM 


J.2. Comitè d’experts: no es constitueix atès que els criteris la valoració dels quals depenen d’un judici de valor no tenen una ponderació superior a la corresponent als criteris de valor avaluables de forma automàtica.

Es designa com a custodis a la cap de l’Àrea de Serveis Compartits, al vocal jurídic i al secretari de la Mesa, titulars o suplents, amb el quòrum mínim de dos dels tres. 

K. Garantia definitiva: No s’escau, donada la naturalesa del contracte.

L. Altra documentació a presentar per l’empresa proposada com adjudicatària: No es preveu.

M. Termini i lloc d’execució del contracte: 
L.1. Termini: : El termini d’execució del contracte serà des del 27 de març de 2025 fins el 27 de març de 2027.
L.2. Lloc d’execució: Barcelona

N. Termini màxim de pròrroga:  Aquest contracte podrà ser prorrogat per mutu acord de les parts com a màxim dues vegades.

O. Penalitats:

O.1. Penalitats per demora alternatives: No es preveuen.
O.2. Altres tipus de penalitats: No es preveuen. 

P. Forma de pagament: l’empresa contractista haurà de fer efectiu, en el termini màxim  de tres mesos després del tancament de cada exercici, el pagament d’un cànon fix anual de 3.000 euros, i a més, a partir de 115.000,00 € de facturació neta anual assolida, es farà efectiu el cànon variable que hagi estat proposat per l’empresa adjudicatària a partir de l’esmentada quantitat i fins a la resta de la facturació neta anual assolida, sense que en cap cas s’acceptin propostes amb un cànon inferior al 5%.

Q. Obligacions específiques, condicions especials d’execució i modificacions del contracte:

Q.1. Obligacions específiques del contracte: No es preveuen
Q.2. Condicions especials d’execució: S’estableixen per a l’adjudicatari l’adopció de mesures que compleixin les següents obligacions de tipus mediambiental :

- utilització de productes lliures de tòxics
- reciclatge de productes i ús d'envasos reutilitzables
- fer una correcta gestió ambiental del servei, prenent les mesures necessàries per minimitzar els impactes que aquest pugui ocasionar (minimitzar els impactes acústics, sobre l’entorn, fer una correcta gestió dels residus i els embalatges, etc.) d’acord amb la legislació vigent. 

S’estableixen per a l’adjudicatari l’adopció de mesures que compleixin les següents obligacions de caràcter social:

- Manteniment de les condicions laborals de les persones que executen el contracte durant tot el període contractual.

L’empresa contractista ha de mantenir, durant la vigència del contracte, les condicions laborals i socials de les persones treballadores ocupades en l’execució del contracte, fixades en el moment de presentar l’oferta, segons el conveni que sigui d’aplicació. 

Aquesta condició te el caràcter d’obligació essencial del contracte i el seu incompliment podrà ser objecte de penalització com a molt greu o causa d’extinció contractual. La persona responsable del contracte podrà requerir a l’empresa contractista que declari formalment que ha complert la obligació. Així mateix, el responsable del contracte o l’òrgan de contractació podran requerir als òrgans de representació de les persones treballadores que informin al respecte.

L’empresa contractista ha d’adequar la seva activitat als principis ètics i a les regles de conducta següents:

a) Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.
b) No realitzar accions que posin en risc l’interès públic.
c) Denunciar les situacions irregulars que es puguin presentar en els processos de contractació pública o durant l’execució dels contractes.
d) Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).
e) Respectar els acords i les normes de confidencialitat.
f) Col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i els contractes del sector públic imposen als adjudicataris en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.
g) En el moment de presentar l’oferta, el licitador ha de declarar si té alguna situació de possible conflicte d’interès, als efectes del que disposa l’article 64 de la LCSP, o relació equivalent al respecte amb parts interessades en el projecte. Si durant l’execució del contracte es produís una situació d’aquestes característiques el contractista o subcontractista està obligat a posar-ho en coneixement de l’òrgan de contractació.

Aquestes obligacions tenen la consideració de condicions especials d’execució del contracte.

Q.3. Modificacions previstes: Les previstes a la clàusula 28 i l’Annex 6 d’aquests Plecs de Clàusules Administratives Particulars . 

R. Subcontractació: No es preveu.

S. Revisió i actualització de preus: No es preveu. 

T. Recepció/ons parcial/s: No es preveuen recepcions parcials

U. Termini de garantia: Degut a la tipologia del contracte no es preveu termini de garantia.

V. Altres obligacions contractuals essencials: l’obligació de dedicar o adscriure a l’execució del contracte els mitjans personals i/o materials mínims exigits al plec de prescripcions tècniques o ofertats per l’adjudicatari.

W. Despeses de publicitat de la licitació: Anirà a càrrec dels adjudicataris

X. Persona responsable del contracte: Cap de l’Àrea d’Artesania del Consorci de Comerç, Artesania i Moda de Catalunya

Adreça del Perfil del Contractant: https://contractaciopublica.gencat.cat/


I. DISPOSICIONS GENERALS

Primera: Règim jurídic del contracte

El contracte té caràcter administratiu, i es regeix per aquest plec de clàusules administratives i pel plec de prescripcions tècniques, les clàusules dels quals es consideren part integrants del contracte.

Així mateix, es regeix per la normativa en matèria de contractació pública continguda, principalment, en les disposicions següents:

· Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014.
· Decret Llei 3/2016, de 31 de maig, de mesures urgents en matèria de contractació pública.
· Reial Decret 817/2009, de 8 de maig, pel qual es desenvolupa parcialment la LCSP.
· Reglament General de la Llei de contractes de les administracions públiques, aprovat pel Reial decret 1098/2001, de 12 d’octubre (en endavant “RGLCAP”), en  tot allò no modificat ni derogat per les disposicions esmentades.
· Llei Orgànica 3/2018, de 5 de desembre, de protecció de dades personals i garantia dels drets digitals.
· Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE.
· Llei 39/2015, d’1 d’octubre, del procediment administratiu comú de les administracions públiques; Llei 25/2013, de 27 de desembre, d’impuls de la factura electrònica i creació del registre comptable de factures en el sector públic (d’ara endavant, Llei 25/2013); Llei 29/2010, del 3 d’agost, de l’ús dels mitjans electrònics al sector públic de Catalunya, i la seva normativa de desplegament; Decret 96/2004, de 20 de gener, pel qual es regula la utilització dels mitjans electrònics, informàtics i telemàtics en la contractació de l’Administració de la Generalitat; Ordre PDA/21/2019, de 14 de febrer, per la qual es determina el sistema de notificacions electròniques de l’Administració de la Generalitat de Catalunya i del seu sector públic; Decret 107/2005, de 31 de maig, de creació del Registre Electrònic d’Empreses Licitadores de la Generalitat de Catalunya i el Reial Decret 203/2021, de 30 de març, pel qual s’aprova el Reglament d’actuació i funcionament del sector públic per mitjans electrònics. 

· La Llei 2/2011, de 4 de març, d’Economia Sostenible, excepte els articles 37 i 38 derogats pel Reial Decret Legislatiu 3/2011, de 14 de novembre.

· La disposició final sisena del Real Decret–llei 4/2013, de 22 de febrer, de mesures de suport a l’emprenedor i d’estímul del creixement i de la creació d’ocupació.

· La Llei 2/2015, de 30 de març, de desindexació de l’economia espanyola.

Supletòriament s’apliquen les restants normes de dret administratiu i, en el seu defecte, les normes de dret privat.

El desconeixement de les clàusules del contracte en qualsevol dels seus termes, dels  altres documents contractuals que en formen part, i també de les instruccions o altres normes que resultin d’aplicació en l’execució de la cosa pactada, no eximeix l'adjudicatari de l'obligació de complir-les.

Un cop formalitzat el contracte, es comunicaran al Registre de contractes de la  Generalitat de Catalunya les dades bàsiques del contracte adjudicat, sens perjudici de l’obligació de comunicar posteriorment les dades relatives a l’execució.

Segona: Objecte del contracte i necessitats administratives que cal satisfer

L’objecte del contracte és la realització dels serveis que es descriuen a l’apartat A del quadre de característiques. 

L’expressió de la codificació corresponent a la nomenclatura de la Classificació de Productes per Activitats, d’acord amb el Reglament (CE) núm. 451/2008 del Parlament Europeu i del Consell, de 23 d’abril de 2008, pel qual s’estableix una nova classificació estadística de productes per activitats (CPA) i es deroga el Reglament (CEE) núm. 3696/93 del Consell i, la dels lots, és la que consta en l’apartat A del quadre de característiques.

L’expressió de la codificació corresponent a la nomenclatura del Vocabulari Comú de Contractes (CPV), d’acord amb el Reglament (CE) 213/2008 de la Comissió, de 28 de novembre de 2007, que modifica el Reglament 2195/2002 del Parlament Europeu i del Consell, pel qual s’aprova el Vocabulari Comú de Contractes públics (CPV) i les directives 2004/17/CE i 2004/18/CE del Parlament Europeu i del Consell sobre els procediments del contractes públics, en allò referent a la revisió del CPV, és la que conta també en l’apartat A del quadre de característiques.

D’acord amb l’article 116 LCSP, la concreció de les prestacions objecte del contracte es determina al plec de prescripcions tècniques. Així mateix, les necessitats administratives que cal satisfer mitjançant el contracte són les que consten al plec de prescripcions tècniques.

Tercera: Dades econòmiques del contracte

- El sistema per a la determinació del preu del contracte serà el que s’indica a l’apartat B del quadre de característiques.

Les referències econòmiques contingudes en aquest plec i en el plec de prescripcions tècniques i en la resta de documentació contractual no inclouen l’import de l’Impost sobre el Valor Afegit que s’haurà de fer constar, si s’escau, com a partida independent. 

El preu del contracte és el d’adjudicació i ha d’incloure, com a partida independent, l’Impost sobre el Valor Afegit. En el preu es consideraran inclosos els tributs, les taxes, els cànons de qualsevol tipus que siguin d’aplicació, així com totes les despeses que s’originin com a conseqüència de les obligacions establertes en aquest plec que s’han de complir durant l’execució del contracte.

Quarta: Existència de crèdit

S'han complert tots els tràmits reglamentaris per assegurar l'existència de crèdit per al pagament dels treballs objecte d'aquest contracte. La partida pressupostària del pressupost vigent del CCAM a la qual s'aplicarà aquest crèdit és la que es determina a l’apartat C. del quadre de característiques. 

En el cas de tramitació anticipada, l’actuació objecte del present contracte es tindrà en compte a l’hora d’elaborar la proposta d’avantprojecte de pressupost de despesa del Consorci de Comerç, Artesania i Moda de Catalunya per a l’exercici posterior a l’aplicació pressupostària que es determina a l’apartat C. del quadre de característiques.

En cas que el contracte s’adjudiqui en l’exercici pressupostari anterior al de l’inici de l’execució, l’adjudicació esmentada quedarà sotmesa a la condició suspensiva d’existència de crèdit adequat i suficient per finançar les obligacions derivades del contracte en l’exercici pressupostari corresponent.

Quan el termini d'execució del contracte comprengui més d'un exercici pressupostari, d'acord amb el que estableix l'article 36 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i disposicions complementàries, la despesa d'abast plurianual es farà constar a l'apartat C del quadre de característiques.

Cinquena: Termini de durada del contracte

El termini de durada del contracte és el que s’estableix en l’apartat D del quadre de característiques. 

El contracte es podrà prorrogar, per mutu acord de les parts, si així s’ha previst en  l’apartat D del quadre de característiques.


Sisena: Admissió de variants o millores

S’admetran variants o millores quan així consti en els apartats E i I del quadre de característiques, respecte dels aspectes i en les condicions que expressament s’estableixin. 

Setena: Tramitació de l’expedient i procediment d’adjudicació

La forma de tramitació de l’expedient i el procediment d’adjudicació del contracte són els que es disposen en l’apartat F del quadre de característiques. 

Vuitena: Mitjans de comunicació electrònics

8.1 D’acord amb la Disposició addicional quinzena de la LCSP, la tramitació d’aquesta licitació comporta la pràctica de les notificacions i comunicacions que en derivin per mitjans exclusivament electrònics.

No obstant això, es podrà utilitzar la comunicació oral per a comunicacions diferents de les relatives als elements essencials, això és, els plecs i les ofertes, deixant-ne el
contingut de la comunicació oral documentat degudament, per exemple, mitjançant els
arxius o resums escrits o sonors dels principals elements de la comunicació.

8.2 Les comunicacions i les notificacions que es facin durant el procediment de contractació i durant la vigència del contracte s’efectuaran per mitjans electrònics a través del sistema de notificació e-NOTUM, d’acord amb la LCSP i la Llei 39/2015, d’1 d’octubre, del procediment administratiu comú de les administracions públiques. A aquests efectes, s’enviaran els avisos de la posada a disposició de les notificacions i les comunicacions a les adreces de correu electrònic i als telèfons mòbils que les  empreses hagin facilitat a aquest efecte en el DEUC, d’acord amb el que s’indica en la clàusula onzena d’aquest plec. Un cop rebuts el/s correu/s electrònic/s i, en el cas que s’hagin facilitat també telèfons mòbils, els SMS, indicant que la notificació corresponent s’ha posat a disposició en l’e-NOTUM, haurà/n d’accedir-hi la/les persones designada/es, mitjançant l’enllaç que s’enviarà a aquest efecte. En l’espai virtual on hi ha dipositada la notificació, es permet accedir a dita notificació amb certificat digital o amb contrasenya. 

Els terminis a comptar des de la notificació es computaran des de la data d’enviament de l’avís de notificació, si l’acte objecte de notificació s’ha publicat el mateix dia en el perfil de contractant de l’òrgan de contractació. En cas contrari, els terminis es computaran des de la recepció de la notificació per part de l’empresa a qui s’adreça.
No obstant això, els terminis de les notificacions practicades amb motiu del procediment de recurs especial pel Tribunal Català de Contractes computen en tot cas des de la data d’enviament de l’avís de notificació.

8.3 D’altra banda, per tal de rebre tota la informació relativa a aquesta licitació, les empreses que ho vulguin i, en tot cas, les empreses licitadores s’han de subscriure com a interessades en aquesta licitació, a través del servei de subscripció a les novetats de l’espai virtual de licitació que a tal efecte es posa a disposició a l’adreça web del perfil de contractant de l’òrgan de contractació, accessible a la Plataforma de Serveis de Contractació Pública de la Generalitat:

https://contractaciopublica.gencat.cat/perfil/CCAM


Aquesta subscripció permetrà rebre avís de manera immediata a les adreces electròniques de les persones subscrites de qualsevol novetat, publicació o avís relacionat amb aquesta licitació.

Així mateix, determinades comunicacions que s’hagin de fer amb ocasió o com a conseqüència del procediment de licitació i d’adjudicació del present contracte es realitzaran mitjançant el tauler d’anuncis associat a l’espai virtual de licitació d’aquesta licitació de la Plataforma de Serveis de Contractació Pública. En aquest tauler d’anuncis electrònic, que deixa constància fefaent de l’autenticitat, la integritat i la data i hora de publicació de la informació publicada, també es publicarà informació relativa tant a la licitació, com al contracte.

A més, les empreses licitadores també es poden donar d’alta en l’Espai d’Empreses licitadores, prèvia l’autenticació requerida, el qual està constituït per un conjunt de serveis amb l’objectiu de proveir les empreses d’eines que facilitin l’accés i la gestió d’expedients de contractació del seu interès. Així, en aquest espai, les empreses poden gestionar les licitacions del seu interès i les ofertes presentades mitjançant les eines de licitació electrònica corporatives, accedir a l’eina per a la generació del DEUC, modificar les subscripcions al servei de novetats diàries i donar de baixa la subscripció a les novetats d’un expedient que s’ha realitzat de manera automàtica en activar l’oferta des de les eines de licitació electrònica. 

Aquest espai permet, a més, la col·laboració i comunicació entre empreses licitadores, i conté una bústia de propostes innovadores per tal que les empreses enviïn les que tinguin sobre projectes desenvolupats que puguin ésser interessants i que donin resposta a necessitats de l’Administració, així com que millorin i modernitzin els productes i els serveis públics actuals. 


8.4 Certificats digitals:

D’acord amb la disposició addicional primera del DL 3/2016, serà suficient l'ús de la signatura electrònica avançada basada en un certificat qualificat o reconegut de signatura electrònica en els termes previstos en el Reglament (UE) 910/2014/UE, del Parlament Europeu i del Consell, de 23 de juliol de 2014, relatiu a la identificació electrònica i els serveis de confiança per a les transaccions electròniques en el mercat interior i pel qual es deroga la Directiva 1999/93/CE. Per tant, aquest és el nivell de seguretat mínim necessari del certificat de signatura electrònica admesa per a la signatura del DEUC i de l’oferta.

Pel que fa als certificats estrangers comunitaris, s’acceptaran els certificats qualificats a qualsevol país de la Unió Europea d’acord amb l’article 25.3 del Reglament (UE) 910/2014/UE sobre identificació electrònica i serveis de confiança, esmentat, el qual disposa que “una signatura electrònica qualificada basada en un certificat qualificat emès a un Estat membre serà reconeguda com a signatura electrònica qualificada a la
resta dels Estats membres”.

D’acord amb el que estableix l’article 22 d’aquest mateix Reglament, la Comissió posa a disposició del públic, mitjançant un canal segur, la informació relativa a les llistes de confiança de cada Estat membre, on es publiquen els serveis de certificació qualificats a admetre.

Llista: https://ec.europa.eu/information_society/policy/esignature/trusted-list/tlmp.
xmlhttps://ec.europa.eu/information_society/policy/esignature/trusted-list/tl-mp.xml

Eina de consulta: http://tlbrowser.tsl.website/tools/.

Novena: Capacitat per contractar

9.1 Estan facultades per participar en aquesta licitació i subscriure, si escau, el contracte corresponent, les persones naturals o jurídiques,  espanyoles o estrangeres, que reuneixin les condicions següents:

· Tenir personalitat jurídica i plena capacitat d’obrar, d’acord amb el que preveu l’article 65 de la LCSP.

·  No estar incurses en alguna de les circumstàncies de prohibició de contractar recollides en l’article 71 de la LCSP, la qual cosa poden acreditar per qualsevol
dels mitjans establerts en l’article 85 de la LCSP. 

Tanmateix, d’acord amb l’article 72.5 de la LCSP no procedeix declarar la prohibició de contractar quan, en el tràmit d'audiència del procediment corresponent, la persona incursa en una causa de prohibició diferent a la d’haver estat sancionada per sentencia ferma per algun dels delictes establerts en l’article 71.1.a) de la LCSP, acrediti el pagament o compromís de pagament de les multes i indemnitzacions fixades per sentència o resolució administrativa de les quals derivi la causa de prohibició de contractar, sempre i quan hagin estat declarades responsables del pagament de la mateixa en la sentència o resolució, i l’adopció de mesures tècniques, organitzatives i de personal apropiades per evitar la comissió de futures infraccions administratives, entre les quals quedarà inclòs l'acollir-se al programa de clemència en matèria de falsejament de la competència


· Acreditar la solvència que es requereixi en els termes establerts en la clàusula desena d’aquest plec; i que gaudeixin de l’habilitació empresarial o professional que, si s’escau, sigui exigible per dur a terme l’activitat o prestació que constitueixi l’objecte del contracte.

Així mateix, les prestacions objecte d’aquest contracte han d’estar compreses dins de les finalitats, objecte o àmbit d’activitat de les empreses licitadores, segons resulti dels seus estatuts o de les seves regles fundacionals, i s’acrediti degudament.

Els requisits de capacitat, de solvència i d’absència de prohibicions de contractar s’han de complir en el moment de presentació d’oferta i s’han de mantenir fins al moment de l’adjudicació i de formalització del contracte.

9.2 La capacitat d’obrar de les empreses espanyoles persones jurídiques s’acredita mitjançant l’escriptura de constitució o modificació inscrita en el Registre Mercantil, quan sigui exigible conforme a la legislació mercantil. Quan no ho sigui, s’acredita mitjançant l’escriptura o document de constitució, estatuts o acta fundacional, en què constin les normes que regulen la seva activitat, inscrits, si s’escau, en el corresponent registre oficial. També cal aportar el NIF de l’empresa.

La capacitat d’obrar de les empreses espanyoles persones físiques s’acredita amb la presentació del NIF.

La capacitat d’obrar de les empreses no espanyoles d’Estats membres de la Unió  Europea o signataris de l’Acord sobre Espai Econòmic Europeu  s’ha d’acreditar mitjançant la inscripció en els registres professionals o comercials adients del seu Estat membre d’establiment o la presentació d’una declaració jurada o una de les certificacions que s’indiquen a l’annex XI de la Directiva 2014/24/UE. 

La capacitat d’obrar de les empreses estrangeres d’Estats no membres de la Unió Europea ni signataris de l’Acord sobre Espai Econòmic Europeu s’acredita amb l’aportació d’un informe emès per la missió diplomàtica permanent o per l’oficina consular d’Espanya del lloc del domicili de l’empresa, en el qual consti, prèvia acreditació per l’empresa, que figuren inscrites en el registre local professional, comercial o anàleg, o, en el seu defecte, que actuen habitualment en el tràfic local dins l’àmbit de les activitats que abasta l’objecte del contracte. També han d’aportar un informe de la missió diplomàtica permanent d’Espanya o de la Secretaria General de Comerç Exterior, que acrediti que l’Estat del qual són nacionals ha signat l’Acord sobre contractació pública de l’Organització Mundial del Comerç (OMC), sempre que es tracti de contractes subjectes a regulació harmonitzada –de valor estimat igual o superior a 221.000 euros– o, en cas contrari, l’informe de reciprocitat al que fa referència l’article 68 de la LCSP.

9.3 També poden participar en aquesta licitació les unions d’empreses que es constitueixin temporalment a aquest efecte (UTE), sense que sigui necessària formalitzar-les en escriptura pública fins que no se’ls hagi adjudicat el contracte. Aquestes empreses queden obligades solidàriament davant l’Administració i han de nomenar un representant o apoderat únic amb poders suficients per exercir els drets i complir les obligacions que es derivin del contracte fins a la seva extinció, sens perjudici que les empreses atorguin poders mancomunats per a cobraments i pagaments d’una quantia significativa.

La durada de la UTE ha de coincidir, almenys, amb la del contracte fins a la seva extinció.

9.4 Les empreses que vulguin constituir unions d’empreses per participar en licitacions públiques es poden trobar mitjançant la utilització de la funcionalitat punt de trobada de la Plataforma de Serveis de Contractació Pública de la Generalitat, que es troba dins l’apartat “Espai d’Empreses Licitadores”.

9.5 Les empreses que hagin participat en l’elaboració de les especificacions tècniques o dels documents preparatoris del contracte o hagin assessorat a l’òrgan de contractació durant la preparació del procediment de contractació, poden participar en la licitació sempre que es garanteixi que la seva participació no falseja la competència.

Desena: Solvència de les empreses licitadores

10.1 Les empreses han d’acreditar que compleixen els requisits mínimes de solvència  que es detallen en l'apartat G del quadre de característiques i en l’annex 2, o bé alternativament mitjançant la classificació equivalent a aquesta solvència, que s’assenyala en l'apartat G del mateix quadre de característiques i a l’annex 2.

A les empreses que, per una raó vàlida, no estiguin en condicions de presentar les referències sol·licitades en l’apartat G del quadre de característiques i en l’annex 2. per acreditar la seva solvència econòmica i financera, se les autoritzarà a acreditar-la per mitjà de qualsevol altre document que l’òrgan de contractació consideri apropiat.

10.2 Les empreses licitadores s’han de comprometre a dedicar o adscriure a l’execució del contracte els mitjans personals o materials suficients que s’indiquen en l’apartat G del quadre de característiques.


10.3 Les empreses licitadores poden recórrer a les capacitats d'altres entitats, amb independència de la naturalesa jurídica dels vincles que tinguin amb elles, per tal d’acreditar la seva solvència econòmica i financera i tècnica i professional, sempre que aquestes entitats no estiguin incurses en prohibició de contractar i que les empreses licitadores demostrin que disposaran dels recursos necessaris, mitjançant la presentació del compromís a tal efecte de les entitats esmentades.

No obstant això, respecte als criteris relatius als títols d'estudis i professionals i a l'experiència professional, les empreses només poden recórrer a les capacitats d'altres entitats si aquestes presten els serveis per als quals són necessàries les capacitats esmentades. 

Si la mesa comprova que l’entitat a la capacitat de la qual té intenció de recórrer una empresa licitadora està incursa en prohibició de contractar, li exigirà que la substitueixi.

En les mateixes condicions, les UTE poden recórrer a les capacitats dels participants en la unió o d'altres entitats.

En el cas que  una empresa recorri a les capacitats d'altres entitats respecte als requisits de solvència econòmica i financera, l’empresa i les entitats esmentades seran responsables solidàriament de l'execució del contracte.


10.4  Els certificats comunitaris d’empresaris autoritzats per contractar als que fa referència l’article 97 de la LCSP constitueixen una presumpció d’aptitud en relació als requisits de selecció qualitativa que figurin en aquests.

10.5 En les UTE, totes les empreses que en formen part han d’acreditar la seva solvència, en els termes indicats en l’apartat G del quadre de característiques. Per tal de determinar la solvència de la unió temporal, s’acumula l’acreditada per cadascuna de les seves integrants.


II. DISPOSICIONS RELATIVES A LA LICITACIÓ,  L’ADJUDICACIÓ I LA FORMALITZACIÓ DEL CONTRACTE

Onzena.- Presentació de documentació i de proposicions

11.1 Les empreses licitadores, quan així faci constar en l’apartat F del quadre de característiques, han de presentar la documentació que conformi les seves ofertes en
tres sobres, en el termini màxim que s’assenyala en l’anunci de licitació, mitjançant l’eina de Sobre Digital accessible a l’adreça web següent:

https://contractaciopublica.gencat.cat/perfil/CCAM


Un cop accedeixin a través d’aquest enllaç a l’eina web de sobre Digital, les empreses licitadores hauran d’omplir un formulari per donar-se d’alta a l’eina i, a continuació, rebran un missatge, al/s correu/s electrònic/s indicat/s en aquest formulari d’alta, d’activació de l’oferta.

Les adreces electròniques que les empreses licitadores indiquin en el formulari d’inscripció de l’eina de Sobre Digital, que seran les emprades per enviar correus electrònics relacionats amb l’ús de l’eina de Sobre Digital, han de ser les mateixes que les que designin en el seu DEUC per a rebre els avisos de notificacions i comunicacions mitjançant l’e-NOTUM. 

Les empreses licitadores han de conservar el correu electrònic d’activació de l’oferta, atès que l’enllaç que es conté en el missatge d’activació és l’accés exclusiu de què disposaran per presentar les seves ofertes a través de l’eina de Sobre Digital.

Accedint a l’espai web de presentació d’ofertes a través d’aquest enllaç tramès, les empreses licitadores hauran de preparar tota la documentació requerida i adjuntar-la en format electrònic en els sobres corresponents. Les empreses licitadores poden preparar i enviar aquesta documentació de forma esglaonada, abans de fer la presentació de l’oferta.

Per poder iniciar la tramesa de la documentació, l’eina requerirà a les empreses licitadores que introdueixin una paraula clau per a cada sobre amb documentació xifrada que formi part de la licitació (pel sobre A no es requereix paraula clau, atès que la documentació no està xifrada). Amb aquesta paraula clau es xifrarà, en el moment de l’enviament de les ofertes, la documentació. Així mateix, el desxifrat dels documents de les ofertes es realitza mitjançant la mateixa paraula clau, la qual han de custodiar les empreses licitadores. Cal tenir en compte la importància de custodiar correctament aquesta o aquestes claus (poden ser la mateixa per tots els sobres o diferents per cadascun d’ells), ja que només les empreses licitadores la/les tenen (l’eina de Sobre Digital no guarda ni recorda les contrasenyes introduïdes) i són imprescindibles per al desxifrat de les ofertes i, per tant, per l’accés al seu contingut.

L’Administració demanarà a les empreses licitadores, mitjançant el correu electrònic assenyalat en el formulari d’inscripció a l’oferta de l’eina de Sobre Digital, que accedeixin a l’eina web de Sobre Digital per introduir les seves paraules clau en el moment que correspongui.

Quan les empreses licitadores introdueixin les paraules clau s’iniciarà el procés de desxifrat de la documentació, que es trobarà guardada en un espai virtual securitzat que garanteix la inaccessibilitat a la documentació abans, en el seu cas, de la constitució de la Mesa i de l’acte d’obertura dels sobres, en la data i l’hora establertes.

Es podrà demanar a les empreses licitadores que introdueixin la paraula clau 24 hores després de finalitzat el termini de presentació d’ofertes i, en tot cas, l’han d’introduir dins del termini establert abans de l’obertura del primer sobre xifrat.

En cas que alguna empresa licitadora no introdueixi la paraula clau, no es podrà accedir al contingut del sobre xifrat. Així, atès que la presentació d’ofertes a través de l’eina de Sobre Digital es basa en el xifratge de la documentació i requereix necessàriament la introducció per part de les empreses licitadores de la/les paraula/es clau, que només elles custodien durant tot el procés, per poder accedir al contingut xifrat dels sobres, no es podrà efectuar la valoració de la documentació de la seva oferta que no es pugui desxifrar per no haver introduït l’empresa la paraula clau.

Una vegada complimentada tota la documentació de l’oferta i adjuntats els documents que la conformen, es farà la presentació pròpiament dita de l’oferta. A partir del moment en què l’oferta s’hagi presentat, ja no es podrà modificar la documentació tramesa.
 
En cas de fallida tècnica que impossibiliti l’ús de l’eina de Sobre Digital el darrer dia de presentació de les proposicions, l’òrgan de contractació ampliarà el termini de presentació de les mateixes el temps que es consideri imprescindible, modificant el termini de presentació d’ofertes; publicant a la Plataforma de Serveis de Contractació Pública l’esmena corresponent; i, addicionalment, comunicant el canvi de data a totes les empreses que haguessin activat oferta.

Podeu trobar material de suport sobre com preparar una oferta mitjançant l’eina de sobre digital a l’apartat “Material d’ajuda per a persones usuàries” dins de “suport” de la Plataforma de Serveis de Contractació Pública: https://contractaciopublica.cat/ca/manuals/usuari.

Cal tenir en compte que l’eina de Sobre Digital no permet suprimir o modificar les ofertes un cop presentades: sí és possible en qualsevol moment anterior a l’enviament de l’oferta. En cas que una empresa licitadora presenti dues o més ofertes a un mateix lot/contracte dins del termini de presentació d’ofertes, pretenent que l’última substitueixi a una o unes ofertes anteriors, ha d’informar-ho així fefaentment a l’òrgan de contractació i aquest, o, en el seu cas, la mesa de contractació, valorarà el que procedeixi respecte d’aquestes ofertes.


11.2 D’acord amb el que disposa l’apartat 1.h de la Disposició addicional setzena de la
LCSP, l’enviament de les ofertes mitjançant l’eina de sobre Digital es podrà fer en dues fases, transmetent primer l’empremta electrònica de la documentació de l’oferta, dins del termini de presentació d’ofertes, amb la recepció de la qual es considerarà efectuada la seva presentació a tots els efectes, i després fent l’enviament de la documentació de l’oferta pròpiament dita, en un termini màxim de 24 hores. En cas de no efectuar-se aquesta segona remissió en el termini de 24 hores, es considerarà que l’oferta ha estat retirada.

Si es fa ús d’aquesta possibilitat, cal tenir en compte que la documentació tramesa en aquesta segona fase ha de coincidir totalment amb aquella respecte de la que s’ha enviat l’empremta digital prèviament, de manera que no es pot produir cap modificació dels fitxers electrònics que configuren la documentació de l’oferta. En aquest sentit, cal assenyalar la importància de no manipular aquests arxius (ni, per exemple, fer-ne còpies, encara que siguin de contingut idèntic) per tal de no variar-ne l’empremta electrònica, que és la que es comprovarà per assegurar la coincidència de documents en les ofertes trameses en dues fases.

Les proposicions presentades fora de termini no seran admeses sota cap concepte.

11.3 Les ofertes presentades han d’estar lliures de virus informàtics i de qualsevol tipus de programa o codi nociu, ja que en cap cas es poden obrir els documents afectats per un virus amb les eines corporatives de la Generalitat de Catalunya. Així, és obligació de les empreses contractistes passar els documents per un antivirus i, en cas d’arribar documents de les seves ofertes amb virus, serà responsabilitat d’elles que l’Administració no pugui accedir al contingut d’aquests.

En cas que algun document presentat per les empreses licitadores estigui malmès, en blanc o sigui il·legible o estigui afectat per algun virus informàtic, la Mesa de contractació valorarà, en funció de quina sigui la documentació afectada, les conseqüències jurídiques respecte de la participació d’aquesta empresa en el procediment, que s’hagin de derivar de la impossibilitat d’accedir al contingut d’algun dels documents de l’oferta. En cas de tractar-se de documents imprescindibles per conèixer o valorar l’oferta, la mesa podrà acordar l’exclusió de l’empresa.

Les empreses licitadores podran presentar una còpia de seguretat dels documents electrònics presentats en suport físic electrònic, que serà sol·licitada a les empreses licitadores en cas de necessitat, per tal de poder accedir al contingut dels documents en cas que estiguin malmesos. En aquest sentit, cal recordar la importància de no manipular aquests arxius per tal de no variar-ne l’empremta electrònica, que és la que es comprovarà per assegurar la coincidència dels documents de la còpia de seguretat, tramesos en suport físic electrònic, i dels tramesos en l’oferta, a través de l’eina de Sobre Digital. Així mateix, cal tenir en compte que aquesta còpia no podrà ser emprada en el cas d’haver enviat documents amb virus a través de l’eina de Sobre Digital, atesa la impossibilitat tècnica en aquests casos de poder fer la comparació de les empremtes electròniques i, per tant, de poder garantir la no modificació de les ofertes un cop finalitzat el termini de presentació.

L’eina de Sobre Digital no permet la presentació d’arxius de mida superior a 25 MB. Per aquest motiu, els arxius de les ofertes d’aquesta mida s’ha de comprimir o fragmentar en diverses parts. La partició s’ha de realitzar manualment(sense utilitzar eines tipus winzip o winrar de partició automàtica)i sense incorporar cap tipus de contrasenya. Els arxius resultants de la partició s’incorporen en l’apartat d’altra documentació numerats (part 1 de 2, part 2 de 2).


11.4 Les especificacions tècniques necessàries per a la presentació electrònica d’ofertes es troben disponibles a l’apartat “Material d’ajuda per a persones usuàries” dins de “suport” de la Plataforma de Serveis de Contractació Pública: https://contractaciopublica.cat/ca/manuals/usuari.

D’altra banda, els formats de documents electrònics admissibles són els següents: CD, DVD o USB.

11.5 D’acord amb l’article 23 del RGLCAP, les empreses estrangeres han de presentar
la documentació traduïda de forma oficial al català i/o al castellà.

11.6 Les persones interessades en el procediment de licitació podran sol·licitar a l’òrgan de contractació informació addicional sobre els plecs i demés documentació complementària, el qual la facilitarà almenys sis dies abans de què finalitzi el termini fixat per a la presentació d’ofertes, sempre que l'hagin demanat almenys 12 dies abans del transcurs del termini de presentació de les proposicions.

Les persones interessades en el procediment de licitació també poden dirigir-se a l’òrgan de contractació per sol·licitar aclariments del que estableixen els plecs o la resta de documentació, a través de l’apartat de preguntes i respostes del tauler d’avisos de l’espai virtual de la licitació. Aquestes preguntes i respostes seran públiques i accessibles a través del tauler esmentat, residenciat en el perfil de contractant de l’òrgan (https://contractaciopublica.gencat.cat/perfil/CCAM).

Amb el propòsit d’assegurar-ne la transparència i l’accés públic a la informació relativa a la seva activitat contractual, i sense perjudici de la utilització d’altres mitjans de publicitat, els òrgans de contractació difondran, a través d’Internet, i del perfil del contractant, la informació a què fa referència els articles 134.2,134.3, 135.1, 150 i 153  de la LSCP. 

11.7 Les proposicions són secretes i la seva presentació suposa l'acceptació incondicionada per part de l’empresa licitadora del contingut del present plec, així com del plec de prescripcions tècniques, així com l’autorització a la mesa i a l’òrgan de contractació per consultar les dades que recullen el Registre Electrònic d’Empreses Licitadores de la Generalitat de Catalunya o el Registre oficial de licitadors i empreses classificades del sector públic, o les llistes oficials d’operadors econòmics d’un Estat membre de la Unió Europea.

11.8 Cada empresa licitadora no pot presentar més d’una proposició. Tampoc pot subscriure cap proposta en UTE amb d’altres si ho ha fet individualment o figurar en més d’una unió temporal. La infracció d’aquestes normes dona lloc a la no-admissió de cap de les propostes que hagi subscrit.


11.9 Contingut dels sobres

CONTINGUT DEL SOBRE A – (Documentació general)

a) Document europeu únic de contractació (DEUC) 

Les empreses licitadores han de presentar el Document europeu únic de contractació (DEUC), el qual s’adjunta com a annex a aquest plec, mitjançant el qual declaren el següent:

- Que la societat està constituïda vàlidament i que de conformitat amb el seu objecte social es pot presentar a la licitació, així com que la persona signatària del DEUC té la deguda representació per presentar la proposició i el DEUC;
- Que compleix els requisits de solvència econòmica i financera, i tècnica i professional, de conformitat amb els requisits mínims exigits en aquest plec;
- Que no està incursa en prohibició de contractar;
- Que compleix amb la resta de requisits que s’estableixen en aquest plec i que es poden acreditar mitjançant el DEUC.

Així mateix, s’ha d’incloure la designació del nom, cognom i NIF de la persona o les persones autoritzades per accedir a les notificacions electròniques, així com les adreces de correu electròniques i, addicionalment, els números de telèfon mòbil on rebre els avisos de les notificacions, d’acord amb la clàusula vuitena d’aquest plec. Per tal de garantir la recepció de les notificacions electròniques, es recomana designar més d’una persona autoritzada a rebre-les, així com diverses adreces de correu electrònic i telèfons mòbils on rebre els avisos de les posades a disposició. Aquestes dades s’han d’incloure en l’apartat relatiu a “persona o persones de contacte” de la Part II.A del DEUC.

A més, les empreses licitadores indicaran en el DEUC, si escau, la informació relativa a la persona o les persones habilitades per representar-les en aquesta licitació. El DEUC s’ha de presentar signat electrònicament per la persona o les persones que tenen la deguda representació de l’empresa per presentar la proposició.

En aquest sentit, la Instrucció 1/2016, de 26 de juliol, del Ple de la Junta Consultiva de Contractació Administrativa de la Generalitat, sobre instruccions per emplenar el document europeu únic de contractació, adjunta com a annex el formulari normalitzat de DEUC en versió catalana en el qual s’inclouen instruccions per facilitar-ne l’emplenament, i, en particular, indicacions sobre les dades que poden constar en el RELI i/o en el ROLECE.

Es permet que l’empresa es limiti a omplir la secció “α “ (Indicació global relativa a tots els criteris de selecció) de la IV part ometent qualsevol altra secció de la IV part”.

En el cas d’empreses que concorrin a la licitació amb el compromís d’agrupar-se en una unió temporal si resulten adjudicatàries del contracte, cadascuna ha d’acreditar la seva personalitat, capacitat i solvència, i presentar un DEUC separat. A més del DEUC, han d’aportar un document on consti el compromís de constituir-se formalment en unió temporal en cas de resultar adjudicatàries del contracte.

En el cas que l’empresa licitadora recorri a la solvència i mitjans d’altres empreses de conformitat amb el que preveu l’article 75 de la LCSP, o tingui la intenció de subscriure subcontractes, ha d’indicar aquesta circumstància en el DEUC i s’ha de presentar altre DEUC separat per cadascuna de les empreses a la solvència de les quals recorri o que tingui intenció de subcontractar.

Les empreses licitadores que figurin en una base de dades nacional d’un Estat membre de la Unió Europea, com un expedient virtual de l’empresa, un sistema d’emmagatzematge electrònic de documents o un sistema de prequalificació, d’accés gratuït, només han de facilitar en cada part del DEUC la informació que no figuri en aquestes bases. Així, les empreses inscrites en el Registre Electrònic d’Empreses Licitadores (RELI) de la Generalitat de Catalunya, regulat en el Decret 107/2005, de 31 de maig, i gestionat per la Secretaria Tècnica de la Junta Consultiva de Contractació Administrativa (Gran via de les Corts Catalanes, 635, 08010-Barcelona, telf 935 528 090; http://www.gencat.cat/economia/jcca), o en el Registre oficial de licitadors i empreses classificades del sector públic, només estan obligades a indicar en el DEUC la informació que no figuri inscrita en aquests registres, o que no hi consti vigent o actualitzada. En tot cas, aquestes empreses han d’indicar en el DEUC la informació necessària que permeti a l’òrgan de contractació, si escau, accedir als documents o certificats justificatius corresponents.

L’aportació de la documentació justificativa del compliment dels requisits exigits en aquest plec el compliment dels quals s’ha indicat en el DEUC, l’haurà d’efectuar l’empresa licitadora en qui recaigui la proposta d’adjudicació per haver presentat l’oferta més avantatjosa econòmicament, amb caràcter previ a l’adjudicació.

Tanmateix, l’òrgan de contractació o la mesa de contractació podrà demanar a les empreses licitadores que presentin la totalitat o una part de la documentació justificativa del compliment dels requisits previs, quan considerin que hi ha dubtes raonables sobre la vigència o fiabilitat del DEUC o quan sigui necessari per al bon desenvolupament del procediment. No obstant això, l’empresa licitadora que estigui inscrita en el RELI o en el Registre oficial de licitadors i empreses classificades del sector públic o que figuri en una base de dades nacional d’un Estat membre de la Unió Europea d’accés gratuït, no està obligada a presentar els documents justificatius o altra prova documental de les dades inscrites en aquests registres.

b) Declaració de submissió als jutjats i tribunals espanyols

Les empreses estrangeres han d’aportar una declaració de submissió als jutjats i tribunals espanyols de qualsevol ordre per a totes les incidències que puguin sorgir del contracte, amb renúncia expressa al seu fur propi. 

c) Compromís d’adscripció de mitjans materials i/o personals

Declaració de compromís d’adscripció a l’execució del contracte de mitjans materials i/o personals, quan així es requereixi.

d)  Altra documentació

Qualsevol altra documentació que s’exigeixi en l’apartat L del quadre de característiques.

e) Garantia provisional

Resguard acreditatiu de la constitució de la garantia provisional quan s’estableixi en l’apartat H del quadre de característiques i per l’import que es determini.

La garantia provisional es pot constituir:

- En efectiu o en valors de deute públic, amb subjecció en cada cas, a les condicions reglamentàriament establertes, i d’acord amb els requisits disposats en l’article 55 del RGLCAP i als models que figuren en els annexos III i IV de la mateixa norma. 

L’efectiu s’ha de dipositar a la Caixa General de Dipòsits de la Tresoreria General de la Generalitat de Catalunya o a les caixes de dipòsits de les tresoreries territorials. Els certificats d’immobilització dels valors anotats s’han de presentar davant l’òrgan de contractació. 

- Mitjançant aval presentat davant l’òrgan de contractació, en la forma i condicions reglamentàries, i  sense dipositar-lo a la Caixa General de Dipòsits,  prestat per qualsevol banc, caixa d’estalvis, cooperatives de crèdit, establiment financer de crèdit o societats de garantia recíproca autoritzats per operar a Espanya, amb estricte compliment del que disposen els articles 56 i 58 i l’annex V del RGLCAP.

- Per contracte d’assegurança de caució celebrat d’acord amb els requisits dels articles 57, 58 i annex VI del RGLCAP, i subscrit amb una entitat asseguradora autoritzada per operar en el ram de caució. El certificat del contracte s’ha de lliurar a l’òrgan de contractació.

En el cas d’unions temporals d’empreses, les garanties provisionals es poden constituir per una o vàries de les empreses participants, sempre que en conjunt s’arribi a la quantia requerida i cobreixi solidàriament a totes les empreses integrants de la unió temporal.

La garantia provisional s’extingeix automàticament i s’ha de retornar a les empreses licitadores immediatament després de l’adjudicació del contracte. En tot cas, la garantia ha de ser retinguda a l’empresa licitadora la proposició de la qual hagués estat seleccionada per a l’adjudicació, fins que no procedeixi a la constitució de la garantia definitiva, i confiscada a les empreses que retirin injustificadament la seva proposició abans de l’adjudicació.

L’empresa adjudicatària pot aplicar l’import de la garantia provisional a la definitiva o constituir una garantia definitiva ex novo. En aquest darrer cas, la provisional es cancel·la simultàniament a la constitució de la definitiva.


CONTINGUT SOBRE B (Documentació corresponent als criteris d’adjudicació que s’han de valorar segons un judici de valor i que es relacionen a l’Annex 7)

El sobre portarà la menció “Documentació corresponent als criteris que en depenen d’un judici de valor referent al contracte de ...” (fer esment a l'objecte del contracte que s'expressa a l'apartat A del quadre de característiques).

En aquest sobre “B” s’inclouran tots aquells documents que siguin precisos per a la valoració dels criteris d’adjudicació que depenen d’un judici de valor, assenyalats a  l’annex 7. En particular haurà d’incloure tota la documentació acreditativa de la proposta tècnica d’acord amb l’annex 4.

Quedarà exclòs l’empresa licitadora que hagi inclòs en aquest sobre la documentació que hauria de constar en el sobre “C”, en especial si es tracta de l’oferta econòmica. La manca de documentació que impedeixi dur a terme la valoració d’un o diversos criteris que impliquen un judici de valor, comportarà la no valoració dels criteris corresponents.

Els licitadors només podran presentar variants o alternatives si, d’acord amb l’anunci de licitació i amb l’apartat E del quadre de característiques, s’admet la presentació de solucions variants o alternatives de les definides en el projecte o prescripcions tècniques objecte d’aquesta licitació.

Si un licitador presenta variants en la seva proposició, quan aquestes no siguin admeses, es desestimaran totes les que el licitador en qüestió hagi presentat.

CONTINGUT SOBRE C (Documentació corresponent als criteris d’adjudicació que s’han de valorar de forma automàtica per aplicació de fórmules i que es relacionen a l’annex 7.

El sobre portarà la menció “Documentació corresponent als criteris d’adjudicació que s’han de valorar de forma automàtica mitjançant l’aplicació de fórmules referents al contracte de ...”(fer esment a l'objecte del contracte que s'expressa a l'apartat A del quadre de característiques).

Aquest sobre “C” contindrà tota la documentació relacionada amb els criteris d’adjudicació que s’han de valorar de forma automàtica i que es relacionen a l’annex 7.

La proposició econòmica s’ha de formular, si escau, conforme al model que s’adjunta com a annex 3 a aquest plec i com a plantilla al sobre A d’aquesta licitació inclòs en l’eina de Sobre Digital, i les proposicions corresponents a altres criteris d’adjudicació, si s’escau, als continguts assenyalats en l’annex 4 d’aquest plec corresponents.

En l'import de l'oferta econòmica s'entendran compresos a tots els efectes, els impostos i càrregues fiscals de qualsevol índole que gravin l'execució del contracte llevat de l’IVA que s’expressarà en partida independent.

No s'acceptaran les ofertes que tinguin omissions, esmenes o errors que impedeixin de conèixer clarament el que es considera fonamental per valorar-la. 

A través de l’eina de Sobre Digital les empreses hauran de signar el document “resum” de les seves ofertes, amb signatura electrònica avançada basada en un certificat qualificat o reconegut, amb la signatura del qual s’entén signada la totalitat de l’oferta, atès que aquest document conté les empremtes electròniques de tots els documents que la composen.

Les proposicions s’han de signar pels representants legals de les empreses licitadores
i, en cas de tractar-se d’empreses que concorrin amb el compromís de constituir-se en
UTE si resulten adjudicatàries, s’han de signar pels representants de totes les empreses que la composen. La persona o les persones que signin l’oferta ha o han de ser la persona o una de les persones signants del DEUC.

Les empreses licitadores podran assenyalar, de cada document respecte del qual
s’hagi assenyalat en l’eina de Sobre Digital que poden declarar que conté informació
confidencial, si conté informació d’aquest tipus.

Els documents i les dades presentades per les empreses licitadores en el sobre B i, si s’escau, en el sobre C, es poden considerar de caràcter confidencial si inclouen secrets industrials, tècnics o comercials i/o drets de propietat intel·lectual i la seva difusió a terceres persones pugui ser contrària als seus interessos comercials legítims, perjudicar la competència lleial entre les empreses del sector; o bé quan el seu tractament pugui ser contrari a les previsions de la normativa en matèria de protecció de dades de caràcter personal. Així mateix, el caràcter confidencial afecta a qualsevol altres informacions amb un contingut que es pugui utilitzar per falsejar la competència, ja sigui en aquest procediment de licitació o en altres de posteriors. No tenen en cap cas caràcter confidencial l’oferta econòmica de l’empresa, ni les dades incloses en el DEUC.

La declaració de confidencialitat de les empreses ha de ser necessària i proporcional a
la finalitat o interès que es vol protegir i ha de determinar de forma expressa i justificada els documents i/o les dades facilitades que considerin confidencials. No s’admeten declaracions genèriques o no justificades del caràcter confidencial. 

En tot cas, correspon a l’òrgan de contractació valorar si la qualificació de confidencial de determinada documentació és adequada i, en conseqüència, decidir sobre la possibilitat d’accés o de vista de dita documentació, prèvia audiència de l’empresa o les empreses licitadores afectades.

Tal com s’ha assenyalat en l’apartat 4 d’aquesta clàusula, les empreses licitadores
podran presentar una còpia de seguretat, en suport físic electrònic, dels documents de
les seves ofertes que han presentat mitjançant l’eina de Sobre Digital. Aquesta còpia s’haurà de lliurar a sol·licitud de l’òrgan de contractació / de la mesa de contractació, en cas que es requereixi, i haurà de contenir una còpia de l’oferta amb exactament els mateixos documents –amb les mateixes empremtes digitals– que els aportats en l’oferta mitjançant l’eina de Sobre Digital.
11.11 La presentació d’ofertes comporta que l’òrgan de contractació pugui consultar o obtenir en qualsevol moment del procediment contractual informació sobre tot allò declarat per les empreses licitadores o contractistes, excepte que s’hi oposin expressament.


Dotzena: Mesa de contractació 

12.1 La Mesa de contractació tindrà la composició que preveu l’apartat J.1. del quadre de característiques del plec de clàusules administratives particulars que es publica en el perfil del contractant.

12.2 La Mesa de contractació, qualificarà la documentació continguda en el Sobre A i, en cas d’observar defectes esmenables, ho comunicarà a les empreses licitadores afectades perquè els esmenin en el termini de tres dies.

Una vegada esmenats, si s’escau, els defectes en la documentació continguda en el Sobre A, la mesa l’avaluarà i determinarà les empreses admeses a la licitació i les excloses, així com, en el seu cas, les causes de l’exclusió.

Sense perjudici de la comunicació a les persones interessades, es faran públiques aquestes circumstàncies mitjançant el seu perfil de contractant.

Així mateix, d’acord amb l’article 95 de la LCSP la Mesa podrà sol·licitar a les empreses licitadores els aclariments que li calguin sobre els certificats i documents presentats o requerir-les perquè en presentin de complementaris, les quals, de conformitat amb l’article 22 del RGLCAP, disposaran d’un termini de cinc dies naturals sense que puguin presentar-se després de declarades admeses les ofertes.

Les sol·licituds d’aclariments o esmenes es duran a terme a través de la funcionalitat
que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

Aquestes peticions d’esmena o aclariment es comunicaran a l’empresa mitjançant comunicació electrònica a través de l’e-NOTUM, integrat amb les eines e-Licita, d’acord amb la clàusula vuitena d’aquest plec.


12.3 Els actes d’exclusió adoptats per la Mesa en relació amb l’obertura del sobre A
seran susceptibles d’impugnació en els termes establerts a la clàusula trenta-sisena.

Tretzena: Determinació de l’oferta econòmicament més avantatjosa 


13.1 Criteris d’adjudicació del contracte

Per a la valoració de les proposicions i la determinació de la millor oferta s’ha d’atendre als criteris d’adjudicació establerts a l’Annex 7 d’aquest plec.

13.2 Pràctica de la valoració de les ofertes

Si s’han establert criteris d’adjudicació avaluables en funció d’un judici de valor conjuntament amb criteris quantificables de forma automàtica, en el dia, lloc i hora indicats a l’anunci de la licitació tindrà lloc l’acte públic d’obertura dels sobres B presentats per les empreses admeses.

Posteriorment, en una altra sessió de caràcter no públic la mesa establirà la puntuació obtinguda per cadascuna de les empreses respecte dels criteris de valoració que depenguin d’un judici de valor i, a continuació, s’obriran els sobres C presentats per les empreses.

La Mesa de contractació podrà sol·licitar i admetre l’aclariment o l’esmena d’errors en les ofertes quan siguin de tipus material o formal, no substancials i no impedeixin conèixer el sentit de l’oferta. Únicament es permetrà l’aclariment o l’esmena d’errors en les ofertes sempre que no comportin una modificació o concreció de l’oferta, amb la finalitat de garantir el principi d’igualtat de tracte entre empreses licitadores.

Les sol·licituds d’aclariments o esmenes es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

Aquestes peticions d’esmena o aclariment es comunicaran a l’empresa mitjançant comunicació electrònica a través de l’e-NOTUM, integrat amb les eines e-Licita,  d’acord amb la clàusula vuitena d’aquest plec. 

Seran excloses de la licitació, mitjançant resolució motivada, les empreses les proposicions de les quals no concordin amb la documentació examinada i admesa, les
que excedeixin del pressupost base de licitació, modifiquin substancialment els models
de proposició establerts en aquest plec, comportin un error manifest en l’import de la proposició i aquelles en les quals l’empresa licitadora reconegui l’existència d’error o inconsistència que la fa inviable.

L’existència d’errors en les proposicions econòmiques de les empreses licitadores implicarà l’exclusió d’aquestes del procediment de contractació, quan pugui resultar afectat el principi d’igualtat, en els casos d’errors que impedeixen determinar amb caràcter cert quin és el preu realment ofert per les empreses i, per tant, impedeixin realitzar la valoració de les ofertes.

La Mesa podrà sol·licitar els informes tècnics que consideri necessaris abans de formular la seva proposta d’adjudicació. També podrà sol·licitar aquests informes quan consideri necessari verificar que les ofertes compleixen amb les especificacions tècniques dels plecs. Les proposicions que no compleixin dites prescripcions no seran objecte de valoració.

També podrà requerir informes a les organitzacions socials d’usuaris destinataris de la
prestació, a les organitzacions representatives de l’àmbit d’activitat al qual correspongui l’objecte del contracte, a les organitzacions sindicals, a les organitzacions que defensin la igualtat de gènere i a altres organitzacions per verificar les consideracions socials i ambientals.

Els actes d’exclusió de les empreses licitadores adoptats en relació amb l’obertura dels sobres B i C, seran susceptibles d’impugnació en els termes establerts en la clàusula trenta-sisena.

13.3 En casos d’empat en les puntuacions obtingudes per les ofertes de les empreses
licitadores, tindrà preferència en l’adjudicació del contracte:

- La proposició presentada per empreses que, al venciment del termini de presentació d’ofertes, incloguin mesures de caràcter social i laboral que afavoreixin la igualtat d’oportunitats entre dones i homes. 

En cas de persistir l’empat un cop aplicats els criteris d’adjudicació addicionals, l’adjudicació del contracte es farà a la proposició presentada per aquelles empreses que, al venciment del termini de presentació d’ofertes, tinguin en la seva plantilla un percentatge de treballadors amb discapacitat superior al que els imposi la normativa. Si diverses empreses licitadores de les que hagin empatat quant a la proposició més avantatjosa acrediten tenir relació laboral amb persones amb discapacitat en un percentatge superior al que els imposi la normativa, tindrà preferència en l’adjudicació del contracte l’empresa licitadora que disposi del percentatge més alt de treballadors fixos amb discapacitat en la seva plantilla.

Les empreses licitadores han d’aportar la documentació acreditativa dels criteris de desempat en el moment en què es produeixi l’empat.

13.4 Ofertes amb valors anormals o desproporcionats

En el supòsit que una o diverses de les ofertes presentades incorrin en presumpció d’anormalitat, la Mesa de contractació requerirà a l’/les empresa/es licitadora/es que l’/les hagi/n presentat perquè les justifiquin i desglossin raonadament i detalladament el baix nivell dels preus, o de costos, o qualsevol altre paràmetre sobre la base del qual s’hagi definit la anormalitat de l’oferta. Per aquest motiu, la Mesa requerirà a l’/les empresa/es licitadora/es, les precisions que consideri oportunes sobre la viabilitat de l’oferta i les pertinents justificacions. L’empresa licitadora disposarà d’un termini de 10 dies per presentar la informació i els documents que siguin pertinents a aquests efectes.

Les sol·licituds de justificació es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

Aquest requeriment es comunicarà a l’empresa mitjançant comunicació electrònica a
través de l’e-NOTUM, integrat amb les eines e-Licita, d’acord amb la clàusula vuitena d’aquest plec.

Transcorregut aquest termini, si la Mesa de contractació no rep la informació i la documentació justificativa sol·licitada, ho posarà en coneixement de l’òrgan de contractació i es considerarà que la proposició no podrà ser complerta, quedant l’empresa licitadora exclosa del procediment.

Si la Mesa de contractació rep la informació i la documentació justificativa sol·licitada dins de termini, l’avaluarà i elevarà la corresponent proposta d’acceptació o rebuig de la proposició, degudament motivada, a l’òrgan de contractació, per tal que aquest decideixi, previ l’assessorament tècnic del servei corresponent, o bé l’acceptació de l’oferta, perquè considera acreditada la seva viabilitat, o bé, en cas contrari, el seu rebuig.

L’òrgan de contractació rebutjarà les ofertes incurses en presumpció d’anormalitat si es basen en hipòtesis o pràctiques inadequades des d’una perspectiva tècnica econòmica o jurídica. Així mateix, rebutjarà les ofertes si comprova que són anormalment baixes perquè vulneren la normativa sobre subcontractació o no compleixen les obligacions aplicables en matèria mediambiental, social o laboral, nacional o internacional, inclòs l’incompliment dels convenis col·lectius sectorials vigents, en aplicació del que estableix l’article 201 de la LCSP.

Catorzena: Classificació de les ofertes i requeriment de documentació previ a l’adjudicació

14.1 Un cop valorades les ofertes, la mesa de contractació les classificarà per ordre decreixent i, posteriorment, remetrà a l’òrgan de contractació la corresponent proposta d’adjudicació. 

Per realitzar aquesta classificació, tindrà en compte els criteris d’adjudicació assenyalats en l’annex 7 i en l’anunci.

La proposta d’adjudicació de la mesa no crea cap dret a favor de l’empresa licitadora proposada com a adjudicatària, ja que l’òrgan de contractació podrà apartar-se’n sempre que motivi la seva decisió.

14.2 Un cop acceptada la proposta de la mesa per l’òrgan de contractació, els serveis corresponents requeriran a l’empresa licitadora que hagi presentat la millor oferta per a què, dins del termini de deu dies hàbils a comptar des del següent a aquell en què hagués rebut el requeriment, presenti la documentació justificativa a què es fa esment a continuació.

Aquest requeriment s’efectuarà mitjançant notificació electrònica a través de l’e- NOTUM, integrat amb les eines e-Licita, d’acord amb la clàusula vuitena d’aquest plec.

L’aportació de documentació es durà a terme a través de la funcionalitat que a aquest
efecte té l’eina de Sobre Digital, mitjançant la qual s’enviarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

A.1 Empreses no inscrites en el Registre Electrònic d’Empreses Licitadores (RELI) o en el Registre Oficial de Licitadors i Empreses Classificades de l’Estat (ROLECE) o que no figurin en una base nacional d’un estat membre de la Unió Europea

L’empresa proposada com a adjudicatària ha d’aportar els documents justificatius conforme es troba al corrent del compliment d’obligacions tributàries i amb la Seguretat Social, previstos als articles 13 i 14 del RGLCAP, així com el document d’alta en l’Impost sobre Activitats Econòmiques, d’acord amb l’article 15 de la mateixa norma. 

Per tal que l’empresa acrediti que es troba al corrent de les obligacions tributàries i de les obligacions amb la Seguretat Social, caldrà que aporti la documentació següent:

En relació amb l’Impost sobre Activitats Econòmiques:

-	Si l’empresa proposada com adjudicatària és subjecte passiu de l’Impost sobre Activitats Econòmiques i està obligada a pagar aquest Impost, ha de presentar el document d’alta de l’impost relatiu a l’exercici corrent en l’epígraf corresponent a l’objecte del contracte o el darrer rebut de l’impost, s’ha d’acompanyar d’una declaració responsable de no haver estat donat de baixa en la matrícula de l’Impost.

-	Si l’empresa proposada es troba en algun supòsit d’exempció recollit en l’apartat 1 de l’article 82 del Text refós de la llei reguladora de les hisendes locals aprovat pel Reial decret legislatiu 2/2004, de 5 de març, aportarà una declaració responsable que ha d’especificar el supòsit legal d’exempció i el document de declaració en el cens de persones obligades tributàriament. 

En relació amb la resta d’obligacions tributàries i amb les obligacions amb la Seguretat Social: 

- Certificat positiu de l’Agència Estatal d’Administració Tributària acreditant que l’empresa es troba al corrent d’obligacions tributàries i de la inexistència de deutes de naturalesa tributària amb l’Estat. 
- Certificat positiu, emès per la Tresoreria de la Seguretat Social, de trobar-se al corrent en el compliment de les obligacions amb la Seguretat Social.
- Certificat positiu, emès per les intervencions delegades i territorials, acreditatiu que l’empresa es troba al corrent de les obligacions tributàries amb l’Administració de la Generalitat de Catalunya. En aquest cas, el certificat esmentat, s’expedirà d’ofici per les intervencions delegades prèvia sol·licitud del secretari de la Mesa de contractació.

No obstant això, quan l’empresa no estigui obligada a presentar les declaracions o els documents a què es refereixen els punts anteriors, aquesta circumstància s’acreditarà mitjançant una declaració responsable.

A tal efecte són vàlides les certificacions trameses per via telemàtica, informàtica o electrònica, de caràcter positiu i acreditatives del compliment d’obligacions amb la Tresoreria de la Seguretat Social, d’acord amb les previsions de l’article 15.4 del RGLCAP.

En tot cas, l’empresa proposada com a adjudicatària no haurà d’aportar els documents anteriors, si ha indicat en el DEUC que l’òrgan de contractació pot obtenir-los directament a través d’una base de dades nacional de qualsevol Estat de la unió de consulta gratuïta i facilitat la informació necessària per accedir-hi.

Així mateix, l’empresa licitadora que hagi presentat l’oferta econòmicament més avantatjosa haurà d’aportar la documentació següent: 


-Documentació corresponent acreditativa de la capacitat d’obrar i de la personalitat jurídica, d’acord amb les previsions de la clàusula novena.
-Documents acreditatius de la representació i personalitat jurídica de les persones signants de les ofertes: poder per comparèixer o signar proposicions en nom d’un altre i una fotocopia del document nacional d’identitat o del passaport legitimada notarialment. Aquest poder ha de reunir els requisits formals següents: ser escriptura pública, ser còpia autèntica i estar inscrit en el Registre Mercantil o en el registre oficial corresponent. No s’admetran testimoniatges de còpies d’escriptures d’apoderament.
La fotocòpia, legitimada notarialment o compulsada per l’òrgan administratiu competent, de l’escriptura pública d’apoderament, ha de ser prèviament validada per l’Assessoria Jurídica del Departament d’Empresa i Coneixement (Sepúlveda 148-150 Barcelona) o pel Gabinet Jurídic de la Generalitat (Jaume I, 2-4, Barcelona).
A l’hora de fer la validació s’haurà de presentar l’original o còpia autèntica de l’escriptura pública d’apoderament inscrita en el Registre Mercantil o en el registre oficial corresponent i no s’admetran testimoniatges de còpies d’escriptures d’apoderament.
-Es pot acreditar la representació mitjançant la inscripció al registre Representa. De conformitat amb l’article 9 del Decret 76/2020, de 4 d’agost, d’Administració digital, l’Administració de la Generalitat disposa d’un registre electrònic de representació en què s'inscriuen les representacions de persones físiques i de persones jurídiques que s’atorguin a persones físiques perquè puguin actuar davant l’Administració de la Generalitat i davant d’altres administracions que s’hagin incorporat al registre. El Registre electrònic de representació de l’Administració de la Generalitat garanteix la interoperabilitat –incloent la consulta dels apoderaments inscrits en el Registre Mercantil, el Registre de la Propietat i en els protocols notarials–, interconnexió, compatibilitat informàtica i transmissió telemàtica amb els registres de representació d'altres administracions públiques. Podeu accedir a la solució “Representa” del Consorci d’Administració Oberta per a la gestió de les representacions i apoderaments en l’enllaç següent: https://www.aoc.cat/serveis-aoc/representa/- Declaració responsable conforme els poders són vigents i no han estat modificats, restringits o limitats, d’acord amb el model que s’adjunta com annex 5.
-Documentació acreditativa del compliment dels requisits específics de solvència o del certificat de classificació corresponent.
-Si s’escau, certificats acreditatius del compliment de les normes de garantia de la qualitat i de gestió mediambiental.
-Documents acreditatius de l’efectiva disposició de mitjans que s’hagi compromès a dedicar o adscriure a l’execució del contracte d’acord amb l’article 64.2 del TRLCSP.
-Document acreditatiu de la constitució de la garantia definitiva, si s’escau, d’acord amb el que s’estableix a la clàusula quinzena o una declaració responsable conforme l’adjudicatari s’acull a la modalitat de constitució de la garantia mitjançant la retenció sobre el preu.
-Resguard acreditatiu d’haver efectuat el pagament de les despeses de publicitat corresponents, si s’escau.
- Acreditació de disposar d’una pòlissa de responsabilitat civil que cobreixi les responsabilitats que puguin derivar de l’execució del contracte o assumir, en el seu defecte, qualsevol indemnització que se’n derivi. 

-Qualsevol altra documentació que, específicament i per la naturalesa del contracte, es determini en l’apartat L del quadre de característiques del contracte.

A.2. Empreses inscrites en el Registre Electrònic d’Empreses Licitadores (RELI) o en el Registre Oficial de Licitadors i Empreses Classificades de l’Estat (ROLECE) o bé que figurin inscrites en una base de dades nacional d’un estat membre de la Unió Europea

En el cas que l’empresa es trobi inscrita en el RELI /ROLECE, l’òrgan de contractació consultarà d’ofici la informació registral de les empreses i en cas que la documentació requerida en l’apartat A.1 no consti en la informació que s’extreu del RELI/ROLECE o no estigui actualitzada, es procedirà a requerir-la. Així mateix, l’empresa que hagi presentat la millor oferta ha d’aportar la documentació següent, només si no figura inscrita en aquests registres, o no consta vigent o actualitzada, d’acord amb el previst en la clàusula onzena d’aquest plec:

-	Documents acreditatius de l’efectiva disposició de mitjans que s’hagi compromès a dedicar o adscriure a l’execució del contracte d’acord amb l’article76.2 de la LCSP.
-	Document acreditatiu de la constitució de la garantia definitiva, d’acord amb el que s’estableix a la clàusula quinzena. 
-	Resguard acreditatiu d’haver efectuat el pagament dels anuncis de licitació corresponents.  
-	Si s’escau, documentació acreditativa de què la plantilla de l’empresa esta integrada per un nombre de persones treballadores discapacitades no inferior al 2% o de què s’ha adoptat alguna de les mesures alternatives legalment previstes.
-	Qualsevol altra documentació que, específicament i per la naturalesa del contracte, es determini en l’apartat L del quadre de característiques del contracte.

14. 3 Un cop aportada per l’empresa licitadora que hagi presentat la millor oferta la documentació requerida, aquesta es qualificarà. Si s’observa que en la documentació presentada hi ha defectes o errors de caràcter esmenable, s’ha de comunicar a les empreses afectades perquè els corregeixin o esmenin en el termini màxim de 3 dies.

Les sol·licituds d’esmenes es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per l’empresa o empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

Aquestes peticions d’esmena es comunicaran a l’empresa mitjançant comunicació electrònica a través de l’e-NOTUM, integrat amb les eines e-Licita, d’acord amb la clàusula vuitena d’aquest plec.

En el cas que no es complimenti adequadament el requeriment de documentació en el termini assenyalat o bé en el termini per esmenar que doni la Mesa de contractació s’entendrà que l’empresa licitadora ha retirat la seva oferta i es procedirà a requerir la mateixa documentació a l’empresa licitadora següent, per l’ordre en què hagin quedat classificades les ofertes. Aquest fet comporta l’exigència de l’import del 3 per cent del pressupost base de licitació, IVA exclòs, en concepte de penalitat, que es farà efectiu en primer lloc contra la garantia provisional que, en el seu cas, s’hagués constituït i, a més, pot donar lloc a declarar a l’empresa en prohibició de contractar per la causa prevista en l’article 71.2.a de la LCSP. 

Així mateix, l’eventual falsedat en allò declarat per les empreses licitadores en el DEUC o en altres declaracions pot donar lloc a la causa de prohibició de contractar amb el sector públic prevista en l’article 71.1.e de la LCSP. 

Quinzena: Garantia definitiva

15.1 El licitador que hagi presentat l’oferta econòmicament més avantatjosa ha de constituir a disposició de l’òrgan de contractació una garantia definitiva per l’import que s’assenyala en l’apartat K del quadre de característiques, en el termini màxim de deu dies hàbils a comptar des de l’endemà de rebre el requeriment. 

15.2 Les garanties es poden prestar mitjançant retenció en el preu o en alguna de les formes següents:

a) En efectiu o en valors de deute públic amb subjecció, en cada cas, a les condicions reglamentàriament establertes. L’efectiu i els certificats d’immobilització en els valors anotats s’han de dipositar a la Caixa General de Dipòsits de la Tresoreria General de la Generalitat de Catalunya (Gran Via de les Corts Catalanes, 635 de Barcelona) o a les caixes de dipòsits de les tresoreries territorials de Girona, Tarragona i Lleida.

b) Mitjançant aval, prestat en la forma i condicions reglamentàries per algun dels bancs, caixes d’estalvi, cooperatives de crèdit, establiments financers de crèdit o societats de garantia recíproca autoritzats per operar a Espanya, que s’han de dipositar en algun dels establiments esmentats en l’apartat a). 

c) Mitjançant contracte d’assegurança de caució amb una entitat asseguradora autoritzada per a operar, en la forma i les condicions reglamentàries. El certificat de l’assegurança s’ha de lliurar en els establiments assenyalats en l’apartat a).

15.3 En el cas d’unió temporal d’empreses, la garantia definitiva es pot constituir per una o vàries de les empreses participants, sempre que en conjunt arribi a la quantia requerida en l’apartat K del quadre de característiques i garanteixi solidàriament a tots els integrants de la unió temporal.

15.4 En casos especials, l’òrgan de contractació pot exigir que, a més de la garantia definitiva, es presti una garantia complementària de fins el 5% de l’import d’adjudicació del contracte, de manera que la garantia pugui ser per un 10% del preu del contracte, d’acord amb l’article 107 de la LCSP.

15.5 La garantia definitiva respon dels conceptes definits en l’article 110 de la LCSP.

En cas que no es constitueixi la garantia en el termini establert s’entendrà que el licitador ha retirat la seva oferta, i en aquest cas, l’Administració podrà requerir la mateixa documentació al licitador següent, per l’ordre en que hagin quedat classificades les ofertes. 

15.6 En cas d’amortització o substitució total o parcial dels valors que constitueixen la garantia, l’adjudicatari està obligat a reposar-los en la quantia necessària per tal que l’import de la garantia no minvi per aquest motiu, havent de quedar constància documentada de l’esmentada reposició.

15.7 Quan a conseqüència de la modificació del contracte, el seu valor total experimenti variació, la garantia constituïda s’haurà d’ajustar a la quantia necessària perquè es mantingui la deguda proporció entre la garantia i el pressupost del contracte vigent en cada moment, en el termini de quinze dies des de la data en què es notifiqui a l’empresari l’acord de modificació. A aquests efectes, no es consideraran les variacions de preu que es produeixin com a conseqüència d’una revisió o actualització de conformitat amb el que disposa la LCSP.

15.8 Quan es facin efectives sobre la garantia les penalitats o indemnitzacions exigibles a l’adjudicatari, aquest haurà de reposar o ampliar la garantia, en la quantia que correspongui, en el termini de quinze dies des de l’execució. 

15.9 En el cas que la garantia no es reposi en els supòsits esmentats en els apartats anteriors, l’Administració pot resoldre el contracte.

15.10 En cas d’efectuar-se la garantia definitiva mitjançant el sistema de retenció de part del preu, la quantitat de la garantia serà retinguda en la primera factura i es procedirà al pagament un cop transcorregut el termini de garantia establert a l’apartat U del quadre de característiques.

Setzena: Decisió de no adjudicar o subscriure el contracte i desistiment

L’òrgan de contractació podrà decidir no adjudicar o subscriure el contracte, per raons d’interès públic degudament justificades i amb la corresponent notificació a les empreses licitadores, abans de l’adjudicació del contracte. 

També podrà desistir del procediment, abans de la formalització del contracte, notificant-ho quan s’apreciï una infracció no esmenable de les normes de preparació del contracte o de les reguladores del procediment d’adjudicació.

En ambdós supòsits es compensarà a les empreses licitadores per les despeses en què hagin incorregut. 

La decisió de no adjudicar o subscriure el contracte i el desistiment del procediment d’adjudicació es publicarà en el perfil del contractant.


III. PERFECCIÓ I FORMALITZACIÓ DEL CONTRACTE

Dissetena: Adjudicació del contracte

17.1 Un cop presentada la documentació a què fa referència la clàusula catorzena, l’òrgan de contractació acordarà l’adjudicació del contracte a l’empresa o les empreses proposades com a adjudicatàries, dins del termini de cinc dies hàbils següents a la recepció de l’esmentada documentació.

La licitació no es declararà deserta si hi ha alguna proposició que sigui admissible d’acord amb els criteris que figuren en el present plec. La declaració, en el seu cas, que aquest procediment ha quedat desert es publicarà en el perfil del contractant.

17.2 La resolució d’adjudicació del contracte es notificarà a les empreses licitadores mitjançant notificació electrònica a través de l’e-NOTUM, d’acord amb la clàusula vuitena d’aquest plec, i es publicarà en el perfil de contractant de l’òrgan de contractació dins del termini de 15 dies, indicant el termini en què s’haurà de procedir a la formalització del contracte.

A aquest efecte, s’enviarà, a l’adreça de correu electrònic –i, en cas que s’hagi informat, al telèfon mòbil– que les empreses licitadores hagin designat en presentar les seves proposicions, un avís de la posada a disposició de la notificació. Així mateix, el correu electrònic contindrà l’enllaç per accedir-hi.


Divuitena: Formalització i perfecció del contracte

18.1 El contracte es formalitzarà en document administratiu. mitjançant signatura electrònica avançada basada en un certificat qualificat o reconegut de signatura electrònica.

L’empresa o les empreses adjudicatàries podran sol·licitar que el contracte s’elevi a escriptura pública, essent al seu càrrec les despeses corresponents.

18.2 La formalització del contracte s’efectuarà un cop transcorregut el termini mínim de quinze dies hàbils des que es remeti a les empreses licitadores la notificació de l’adjudicació a què es refereix la clàusula anterior.
D’acord amb la Disposició addicional quinzena de la LCSP, els terminis a comptar des de la notificació s’han de computar des de la data d’enviament de l’avís de notificació, sempre que l’acte objecte de notificació s’hagi publicat el mateix dia en el perfil de contractant de l’òrgan de contractació; en cas contrari, els terminis s’han de computar des de la recepció de la notificació per part de l’empresa a qui s’adreça.

18.3 Si el contracte no es formalitza en el termini indicat en l’apartat anterior per causes imputables a l’empresa adjudicatària, se li exigirà l’import del 3 per cent del pressupost base de licitació, IVA exclòs, en concepte de penalitat, que es farà efectiu en primer lloc contra la garantia definitiva, si s’ha constituït. A més, aquest fet pot donar lloc a declarar a l’empresa en prohibició de contractar, d’acord amb l’article 71.2 b de la LCSP.

Si el contracte no es formalitza en el termini indicat per causes imputables a l’Administració, s’haurà d’indemnitzar a l’empresa adjudicatària pels danys i perjudicis que la demora li pugui ocasionar.

En el supòsit que el contracte no es pugui formalitzar amb l’empresa adjudicatària, s’adjudicarà a l’empresa següent que hagi presentat la millor oferta d’acord amb l’ordre en què hagin quedat classificades les ofertes, amb la presentació prèvia de la documentació a què es refereix la clàusula quinzena, essent aplicables els terminis previstos en els apartats anteriors.

18.4 Les empreses que hagin concorregut amb el compromís de constituir-se en UTE hauran de presentar, un cop s’hagi efectuat l’adjudicació del contracte al seu favor, l’escriptura pública de constitució de la unió temporal (UTE) en la qual consti el nomenament de la persona representant o de la persona apoderada única de la unió amb poders suficients per exercir els drets i complir les obligacions que es derivin del contracte fins a la seva extinció.

18.5 El contingut del contracte serà el que estableixen els articles 35 de la LCSP i 71 del RGLCAP i no inclourà cap clàusula que impliqui alteració dels termes de l’adjudicació.

18.6 El contracte es perfeccionarà amb la seva formalització i aquesta serà requisit imprescindible per poder iniciar-ne l’execució.

18.7 La formalització d’aquest contracte es publicarà en un termini no superior a quinze dies després del seu perfeccionament en el perfil del contractant.

18.8 Un cop formalitzat el contracte, es comunicarà al Registre Públic de Contractes de la Generalitat de Catalunya per la seva inscripció, les seves dades bàsiques entre les quals figuraran la identitat de l’empresa adjudicatària, l’import d’adjudicació del contracte, juntament amb el desglossament corresponent de l’IVA; i posteriorment, si escau, les modificacions, les pròrrogues, les variacions de terminis o de preus, l’import final i l’extinció del contracte.

Les dades contractuals comunicades al registre públic de contractes seran d’accés públic, amb les limitacions que imposen les normes sobre protecció de dades, sempre que no tinguin caràcter de confidencials.


IV. DISPOSICIONS RELATIVES A L’EXECUCIÓ DEL CONTRACTE

Dinovena: Condicions especials d’execució del contracte

Les condicions especials en relació amb l’execució, d’obligat compliment per part de l’empresa o les empreses contractistes i, si escau, per l’empresa o les empreses subcontractistes, són les que s’estableixen en l’apartat Q del quadre de característiques.

Vintena: Execució i supervisió dels serveis

20.1 El contracte s’executarà amb subjecció al que estableixin les seves clàusules i els plecs i d’acord amb les instruccions del responsable del contracte que s’hagi designat a l’apartat X del quadre de característiques. Per al cas que es requereixi un programa de treball, de conformitat amb el plec de prescripcions tècniques particulars, un cop aprovat per l’òrgan de contractació aquest serà d’obligat compliment pel contractista.

L’Administració efectuarà la inspecció, comprovació i vigilància per a la correcta realització del contracte i podrà dictar les instruccions oportunes per al correcte compliment d’aquest, sens perjudici de l’existència del responsable del contracte esmentat.

20.2 Es designarà un persona responsable del contracte que figura a l’apartat X del quadre de característiques, que exercirà, a més de les funcions generals de supervisió de l’execució del contracte, les funcions específiques que, segons les característiques de cada objecte contractual, se li atribueixin per tal de minimitzar l’ impacte administratiu i tècnic de les incidències d’execució contractual i per tal de garantir la coordinació entre les diferents persones implicades en el contracte. En concret, tindrà les funcions següents:

a) Supervisar el compliment per part del contractista de totes les obligacions i condicions contractuals;
b) Coordinar els diferents agents implicats en el contracte en el cas que aquesta funció especifica no correspongués a altres persones;
c) Adoptar les decisions i dictar les instruccions necessàries per a la correcta realització de la prestació pactada;
d) Informar del nivell de satisfacció de l’execució del contracte. A banda de totes aquelles altres informacions i informes que el responsable del contracte consideri procedents, aquest emetrà un informe d’avaluació final de la contractació que farà referència a diferents aspectes de l’execució del contracte, l’adequació del disseny, als objectius previstos amb la contractació i als resultats finals obtinguts, i també als aspectes econòmics i pressupostaris i als de caràcter tècnic.  

Vint-i-unena: Compliment de terminis i correcta execució del contracte

21.1 L’empresa contractista resta obligada al compliment del termini total d’execució del contracte i dels terminis parcials establerts en els documents contractuals, inclòs, si s’escau, el programa de treball.

21.2  Si l’empresa contractista incorregués en demora respecte del compliment dels terminis total o parcials, per causes que li siguin imputables, l’Administració podrà optar, ateses les circumstàncies del cas, per la resolució del contracte amb pèrdua de la garantia o per la imposició de les penalitats, en la forma i condicions establertes en els articles 193 i 194 de la LCSP.

L’Administració tindrà la mateixa facultat respecte de l’incompliment, per causes imputables al contractista, de l’execució parcial de les prestacions definides en el contracte.

En el cas que, d’acord a les especials característiques del contracte, calgui establir penalitats per demora alternatives a les previstes a la LCSP que s’estimin necessàries per a la correcta execució del contracte s’indicarà a l’apartat O del quadre de característiques.

Si el retard respecte al compliment dels terminis fos produït per motius no imputables a l’empresa contractista i aquesta ofereix complir si se li amplia el termini inicial d’execució, se li concedirà un termini, almenys, igual al temps perdut, a menys que el  contractista en demani un altre de més curt.

En tot cas, la constitució en demora del contractista no requerirà interpel·lació o intimació prèvia per part de l’Administració.

21.3 En cas de compliment defectuós de la prestació objecte del contracte o per al supòsit d’incompliment dels compromisos o de les condicions especials de contractació, es podrà acordar la imposició de les penalitats recollides a l’apartat O del quadre de característiques, en els termes i condicions establertes en l’article 192 de la LCSP.

21.4 En cas d’incompliment de l’obligació de l’empresa contractista de remetre relació detallada de subcontractistes o subministradors i justificant de compliment dels pagaments, prevista en la clàusula trenta-unena d’aquest plec, es podran imposar les penalitats, de les quals respondrà la garantia definitiva, següents:

Una penalitat del 20% del preu del contracte IVA exclòs.

21.5 Si l’Administració opta per la imposició de penalitats, els imports d’aquestes es faran efectius mitjançant la deducció de les quantitats que, en concepte de pagament total o parcial, s’hagin d’abonar al contractista o sobre la garantia que, si s’escau, s’hagués constituït, quan no es puguin deduir dels pagaments esmentats.

L’import de les penalitzacions no exclou la indemnització de danys i perjudicis a què pugui tenir dret l’Administració pels incompliments esmentats.


Vint-i-dosena: Resolució d’incidències

Les incidències que puguin sorgir entre l’Administració i el contractista en l’execució del contracte, per diferències en la interpretació del que s’ha convingut o bé per la necessitat de modificar les condicions contractuals, es tramitaran mitjançant expedient contradictori que inclourà necessàriament les actuacions descrites en l’article 97 del RGLCAP.

Llevat que motius d’interès públic ho justifiquin o la naturalesa de les incidències ho requereixi, la seva tramitació no determinarà la paralització del contracte.

Per a la resolució de dubtes tècnics interpretatius que puguin sorgir durant l’execució del contracte es pot sol·licitar un informe tècnic extern a l’Administració i no vinculant.


V. DISPOSICIONS RELATIVES ALS DRETS I OBLIGACIONS DE LES PARTS

Vint-i-tresena: Abonaments de l’empresa contractista

23.1 L'Administració rebrà el preu acordat del cànon abans del dia 30 de juny de cada any, un cop tancada la comptabilitat de l’any anterior i realitzada la l’auditoria procedent, i de conformitat amb l’article 198 de la LCSP i els articles 199, 203 i 204 del RGLCAP.

23.2 El pagament de l’empresa contractista s’efectuarà contra presentació de factura expedida d’acord amb la normativa vigent, en els terminis i les condicions establertes en l’article 216 del TRLCSP.

Les factures que s’hagin d’emetre en format electrònic, d’acord amb el que estableix la Llei 25/2013, s’han de signar amb signatura avançada basada en un certificat reconegut, i han d’incloure, necessàriament, el número d’expedient de contractació.

El format de la factura electrònica i signatura s’han d’ajustar al que disposa l’annex 1 de l’Ordre ECO/306/2015, de 23 de setembre, per la qual es regula el procediment de tramitació i anotació de les factures en el Registre comptable de factures en l’àmbit de l’administració de la Generalitat de Catalunya i el sector públic que en depèn.

La plataforma e.FACT és el punt general d’entrada de factures electròniques de l’Administració de la Generalitat de Catalunya i del seu Sector Públic (Acord GOV/151/2014, d’11 de novembre).

Als efectes de la factura electrònica, s’informa que la unitat tramitadora és A09019024, l’òrgan gestor és A09019024, i l’oficina comptable és A09019024.

El seguiment de l’estat de les factures es podrà consultar al web del Departament de Vicepresidència i d’Economia i Finances a l’apartat de Tresoreria i Pagaments (consulta de l’estat de factures i pagaments de documents), a partir de l’endemà del registre de la factura.

23.3 En cas de retard en el pagament, l’administració té dret a percebre, en els termes i les condicions legalment establerts, els interessos de demora i la indemnització corresponent pels costos de cobrament en els termes establerts en la Llei 3/2004, de 29 de desembre, per la qual s’estableixen mesures de lluita contra la morositat en les operacions comercials.
	

Vint-i-quatrena: Responsabilitat de l’empresa contractista

El contractista és responsable de la qualitat tècnica dels treballs que dugui a terme i de les prestacions i serveis realitzats, com també de les conseqüències que es dedueixin per a l’Administració o per a tercers de les omissions, errors, mètodes inadequats o conclusions incorrectes en l’execució del contracte.

El contractista executa el contracte al seu risc i ventura i està obligat a indemnitzar els danys i perjudicis que es causin a tercers com a conseqüència de les operacions que requereixi l’execució del contracte, excepte en el cas que els danys siguin ocasionats com a conseqüència immediata i directa d’una ordre de l’Administració.

Vint-i-cinquena: Altres obligacions de l’empresa contractista

El contractista haurà de donar compliment a les previsions d’aquest plec, a les prescripcions i normes que siguin d’aplicació contingudes en la legislació vigent, a les obligacions específiques que, si escau, es recullin a l’apartat O del quadre de característiques i, en especial, les obligacions que es detallen a continuació:

a) L’empresa contractista està obligada en l’execució del contracte al compliment de les obligacions aplicables en matèria mediambiental, social o laboral que estableixen el dret de la Unió Europea, el dret nacional, els convenis col·lectius o les disposicions de dret internacional mediambiental, social i laboral que vinculin a l’Estat, i en particular les que estableix l’annex V de la LCSP.

També està obligada a complir les disposicions vigents en matèria d’integració social de persones amb discapacitat i les fiscals.

L’incompliment de les obligacions en matèria mediambiental, social o laboral esmentades i, en especial, els incompliments o els retards reiterats en el pagament dels salaris o l’aplicació de condicions salarials inferiors a les derivades dels convenis col·lectius que sigui greu i dolosa, donarà lloc a la imposició de penalitats a què es refereix la clàusula vint-i-dosena d’aquest plec.

b) L’empresa contractista s’obliga a complir les condicions salarials dels treballadors de conformitat amb el conveni col·lectiu sectorial aplicable.

c) L’empresa contractista s’obliga a aplicar en executar les prestacions pròpies del servei les mesures destinades a promoure la igualtat entre homes i dones.

d) L’empresa contractista ha d’emprar el català en les seves relacions amb l’Administració de la Generalitat derivades de l’execució de l’objecte d’aquest contracte. Així mateix, l’empresa contractista i, si escau, les empreses subcontractistes han d’emprar, almenys, el català en els rètols, les publicacions, els avisos i en la resta de comunicacions de caràcter general que es derivin de l’execució de les prestacions objecte del contracte.

L’empresa contractista ha de lliurar els treballs objecte d’aquest contracte, almenys, en
català. Específicament, l’empresa contractista ha de redactar en llengua catalana la documentació del projecte i les llegendes dels plànols i documentació tècnica annexa, tant en paper com en suport digital, que s’obtingui com a resultat de la realització dels treballs segons les determinacions del clausulat específic del plec de prescripcions tècniques particulars.

Així mateix, l’empresa contractista assumeix l’obligació de destinar a l’execució del contracte els mitjans i el personal que resultin adients per assegurar que es podran realitzar les prestacions objecte del servei en català. A aquest efecte, l’empresa adjudicatària haurà d’adoptar les mesures de formació del seu personal necessàries per garantir que el personal que, si escau, pugui relacionar-se amb el públic, tingui un coneixement suficient de la llengua catalana per desenvolupar les tasques d’atenció, informació i comunicació de manera fluïda i adequada.

En tot cas, l’empresa contractista i, si escau, les empreses subcontractistes, queden subjectes en l’execució del contracte a les obligacions derivades de la Llei 1/1998, de 7 de gener, de política lingüística i de les disposicions que la desenvolupen. En l’àmbit territorial de la Vall d’Aran, les empreses contractistes i, si escau, les empreses subcontractistes, han d’emprar l’aranès d’acord amb la Llei 35/2010, d'1 d'octubre, de l'occità, aranès a l'Aran, i amb la normativa pròpia del Conselh Generau d’Aran que la desenvolupi.

e) L’empresa contractista, en relació amb les dades personals a les quals tingui accés amb ocasió del contracte, s’obliga al compliment de tot allò que estableix la Llei orgànica 3/2018, de 5 de desembre, de protecció de dades personals i garantia dels drets digitals, a la normativa de desenvolupament i al que estableix el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE.
 
La documentació i la informació que es desprengui o a la qual es tingui accés amb ocasió de l’execució de les prestacions objecte d’aquest contracte i que correspon a l’Administració contractant responsable del fitxer de dades personals, té caràcter confidencial i no podrà ésser objecte de reproducció total o parcial per cap mitjà o suport. Per tant, no se’n podrà fer ni tractament ni edició informàtica, ni transmissió a tercers fora de l’estricte àmbit de l’execució directa del contracte.

f) L’empresa contractista s’obliga a posar en coneixement del Consorci de Comerç, Artesania i Moda de Catalunya, de forma immediata, qualsevol incidència que es produeixi durant l’execució del contracte que pugui afectar la integritat o la confidencialitat de les dades de caràcter personal tractades per l’empresa contractista, la qual haurà d’anotar-ho al Registre d’incidències. 

L’incompliment del que s’estableix en els apartats anteriors pot donar lloc a que l’empresa contractista sigui considerada responsable del tractament, als efectes d’aplicar el règim sancionador i de responsabilitats previst a la normativa de protecció de dades.

g)  Les despeses a càrrec del contractista són::

- Les que es requereixin per obtenir autoritzacions, llicències, documents, o qualsevol informació d'organismes oficials o particulars.

- Les relatives a proves i assaigs.

- Els impostos, taxes, compensacions i altres gravàmens o despeses que hi puguin ser aplicables segons les disposicions vigents, en la forma i quantia que aquestes assenyalin, com també qualsevol altra despesa necessària per a la realització del contracte.

- Les despeses derivades de la formalització del contracte i les de la publicació de la licitació. 

h) L’adjudicatari té l’obligació de disposar d’una pòlissa de responsabilitat civil que cobreixi les responsabilitats que puguin derivar de l’execució del contracte o assumir, en el seu defecte, qualsevol indemnització que se’n derivi. L’empresa adjudicatària haurà d’acreditar l’existència de l’esmentada pòlissa davant de l’òrgan de contractació abans de la formalització del contracte.

i)El concessionari estarà subjecte al compliment de les obligacions generals establertes a l’article 288 de la LCSP.


Vint-i-sisena: Prerrogatives de l’Administració

Dins dels límits i amb subjecció als requisits i efectes assenyalats en la LCSP, l’òrgan de contractació ostenta les prerrogatives d’interpretar el contracte, resoldre els dubtes que ofereixi el seu compliment, modificar-lo per raons d’interès públic, declarar la responsabilitat imputable a l’empresa contractista arran de la seva execució, suspendre’n l’execució, acordar la seva resolució i determinar-ne els efectes.

Així mateix, l’òrgan de contractació té les facultats d’inspecció de les activitats desenvolupades per l’empresa contractista durant l’execució del contracte, en els termes i amb els límits que estableix la LCSP.

Els acords que adopti l’òrgan de contractació en l’exercici de les prerrogatives esmentades exhaureixen la via administrativa i són immediatament executius.

L’exercici de les prerrogatives de l’Administració es durà a terme mitjançant el procediment establert en l’article 191 de la LCSP.

Vint-i-setena: Modificació del contracte

27.1 El contracte només es pot modificar per raons d’interès públic, en els casos i en la forma que es preveu en els articles 203 a 207 de la LCSP.

Les modificacions del contracte es duran a terme en les condicions, amb l’abast i els límits que s’estableixen en l’annex 6, si així es preveuen a l’apartat Q.3. del quadre de característiques.

27.2. La modificació del contracte no prevista en aquesta clàusula només podrà efectuar-se quan es compleixin els requisits i concorrin els supòsits previstos en l’article 205 de la LCSP, de conformitat amb el procediment regulat en l’article 191 de la LCSP i amb les particularitats previstes en l’article 207 de la LCSP.

Aquestes modificacions són obligatòries per a l’empresa contractista, llevat que impliquin, aïlladament o conjuntament, una alteració en la seva quantia que excedeixi el 20% del preu inicial del contracte, IVA exclòs. En aquest cas, la modificació s’acordarà per l’òrgan de contractació amb la conformitat prèvia per escrit de l’empresa contractista; en cas contrari, el contracte es resoldrà d’acord amb la causa prevista en l’article 211.1.g) de la LCSP.

27.3 Les modificacions del contracte es formalitzaran de conformitat amb el que estableix l’article 153 de la LCSP i la clàusula divuitena d’aquest plec.

27.4 L’anunci de modificació del contracte, juntament amb les al·legacions de l’empresa contractista i de tots els informes que, si s’escau, es sol·licitin amb caràcter previ a l’aprovació de la modificació, tant els que aporti l’empresa adjudicatària com els que emeti l’òrgan de contractació, es publicaran en el perfil de contractant.


Vint-i-vuitena: Suspensió del contracte

El contracte podrà ser suspès per acord de l’Administració o perquè el contractista opti
per suspendre el seu compliment, en cas de demora en el pagament del preu superior
a 4 mesos, comunicant-ho a l’Administració amb un mes d’antelació.

En tot cas, l’Administració ha d’estendre l’acta de suspensió corresponent, d’ofici o a sol·licitud de l’empresa contractista, de conformitat amb el que disposa l’article 208.1 de la LCSP.

L’acta de suspensió, d’acord amb l’article 103 del RGLCAP, l’hauran de signar una persona en representació de l’òrgan de contractació i l’empresa contractista i s’ha d’estendre en el termini màxim de dos dies hàbils, a comptar de l’endemà del dia en què s’acordi la suspensió.

L’Administració ha d’abonar a l’empresa contractista els danys i perjudicis que efectivament se li causin de conformitat amb el previst en l’article 208.2 de la LCSP. L’abonament dels danys i perjudicis a l’empresa contractista només comprendrà els conceptes que s’indiquen en aquest precepte.

VI. DISPOSICIONS RELATIVES A LA SUCCESSIÓ, CESSIÓ, SUBCONTRACTACIÓ I REVISIÓ DE PREUS

Vint-i-nouena: Successió i cessió dels contractes

29.1  Successió en la persona del contractista:

En el supòsit de fusió d’empreses en què participi la societat contractista, el contracte continuarà vigent amb l’entitat absorbent o amb la resultant de la fusió, que quedarà subrogada en tots els drets i obligacions que en dimanen.

En supòsits d’escissió, aportació o transmissió d’empreses o branques d’activitat, el contracte continuarà amb l’entitat a la qual s’atribueixi el contracte, que quedarà subrogada en els drets i les obligacions que en dimanen, sempre que reuneixi les condicions de capacitat, absència de prohibició de contractar i la solvència exigida en acordar-se l’adjudicació del contracte o que les societats beneficiàries d’aquestes operacions i, en cas de subsistir, la societat de la qual provinguin el patrimoni, empreses o branques segregades, es responsabilitzin solidàriament de l’execució del contracte.

L’empresa contractista ha de comunicar a l’òrgan de contractació la circumstància que
s’hagi produït.

En cas que l’empresa contractista sigui una UTE, quan tinguin lloc respecte d’alguna o algunes empreses integrants de la unió temporal operacions de fusió, escissió o transmissió de branca d’activitat, continuarà l’execució del contracte amb la unió temporal adjudicatària. En cas que la societat absorbent, la resultant de la fusió, la beneficiària de l’escissió o l’adquirent de la branca d’activitat, no siguin empreses integrants de la unió temporal, serà necessari que tinguin plena capacitat d’obrar, no estiguin incurses en prohibició de contractar i que es mantingui la solvència, la capacitat o classificació exigida.

Si el contracte s’atribueix a una entitat diferent, la garantia definitiva es pot renovar o reemplaçar, a criteri de l’entitat atorgant, per una nova garantia que subscrigui la nova entitat, atenent al risc que suposi aquesta última entitat. En tot cas, l’antiga garantia definitiva conserva la seva vigència fins que estigui constituïda la nova garantia.

Si la subrogació no es pot produir perquè l’entitat a la qual s’hauria d’atribuir el contracte no reuneix les condicions de solvència necessàries, el contracte es resoldrà, considerant-se a tots els efectes com un supòsit de resolució per culpa de l’empresa contractista.

29.2 Cessió del contracte:

Els drets i les obligacions que dimanen d’aquest contracte es podran cedir per l’empresa contractista a una tercera persona, sempre que les qualitats tècniques o personals de qui cedeix no hagin estat raó determinant de l’adjudicació del contracte ni que de la cessió no en resulti una restricció efectiva de la competència en el mercat, quan es compleixin els requisits següents:

a) L’òrgan de contractació autoritzi, de forma prèvia i expressa, la cessió. Si transcorre el termini de dos mesos sense que s’hagi notificat la resolució sobre la sol·licitud d’autorització de la cessió, aquesta s’entendrà atorgada per silenci administratiu.

b) L’empresa cedent tingui executat almenys un 20 per 100 de l’import del contracte. Aquest requisit no s’exigeix si la cessió es produeix trobant-se l’empresa contractista en concurs encara que s’hagi obert la fase de liquidació, o ha posat en coneixement del jutjat competent per a la declaració del concurs que ha iniciat negociacions per arribar a un acord de refinançament, o per obtenir adhesions a una proposta anticipada de conveni, en els termes que preveu la legislació concursal.

c) L’empresa cessionària tingui capacitat per contractar amb l’Administració, la solvència exigible en funció de la fase d’execució del contracte, i no estigui incursa en una causa de prohibició de contractar.

d) La cessió es formalitzi, entre l’empresa adjudicatària i l’empresa cedent, en escriptura pública.

No es podrà autoritzar la cessió a una tercera persona quan la cessió suposi una alteració substancial de les característiques de l’empresa contractista si aquestes constitueixen un element essencial del contracte.

L’empresa cessionària quedarà subrogada en tots els drets i les obligacions que correspondrien a l’empresa que cedeix el contracte.

Trentena: Subcontractació

30.1 L’empresa contractista pot concertar amb altres empreses la realització parcial de la prestació objecte d’aquest contracte, d’acord amb el que es preveu en l’apartat R del quadre de característiques i pel/s percentatge/s que expressament es determina/en en aquest mateix apartat.

30.2 Les empreses licitadores han d’indicar en les seves ofertes la part del contracte que tinguin previst subcontractar, assenyalant el seu import i el nom o el perfil professional, definit per referència a les condicions de solvència professional o tècnica, dels subcontractistes a qui vagin a encomanar la seva realització. En aquest cas, la intenció de subscriure subcontractes s’ha d’indicar en el DEUC i s’ha de presentar un DEUC separat per cadascuna de les empreses que es té previst subcontractar.

En el cas que les empreses contractistes vulguin subscriure contractes que no s’ajustin a allò indicat en l’oferta, aquests no es podran subscriure fins que transcorrin vint dies des que s’hagi cursat la notificació a l’òrgan de contractació i s’hagin aportat les justificacions a què es refereix el paràgraf següent, llevat que autoritzés expressament amb anterioritat o que es donés una situació justificada d’emergència o que exigís l’adopció de mesures urgents, excepte si l’Administració notifica dins d’aquest termini la seva oposició.

D’acord amb el Reglament d’execució (UE) 2016/7 de la Comissió, de 5 de gener de 2016, pel qual s’estableix el formulari normalitzat del document europeu únic de contractació, les empreses licitadores han d’indicar en el DEUC la intenció de subscriure subcontractes i, a més, han de facilitar la informació prevista en les seccions A i B de la part II (informació sobre l’operador econòmic i els seus representants) i en la part III (informació relativa als motius d’exclusió) del DEUC respecte de cadascuna de les empreses que es té previst subcontractar.

30.3 L’empresa contractista ha de notificar per escrit a l’òrgan de contractació qualsevol modificació en aquesta informació durant l’execució del contracte i tota la informació necessària sobre els nous subcontractes. 

La celebració de subcontractes està sotmesa al compliment de la resta de requisits i circumstàncies regulades en l’article 215 de la LCSP. 

30.4 La infracció de les condicions establertes en aquesta clàusula i  en l’article 215 de la LCSP per procedir a la subcontractació, així com la falta d’acreditació de l’aptitud de l’empresa subcontractista o de les circumstàncies determinants de la situació d’emergència o de les que fan urgent la subcontractació, poden donar lloc a la imposició a l’empresa contractista d’una penalitat de fins un 50% de l’import del subcontracte.

30.5 Les empreses subcontractistes quedaran obligades només davant l’empresa  contractista principal qui assumirà, per tant, la total responsabilitat de l’execució del contracte front a l’Administració. El coneixement que l’Administració tingui dels contractes subscrits o l’autorització que atorgui no alteren la responsabilitat exclusiva del contractista principal. 

Les empreses subcontractistes no tenen en cap cas acció directa front a l’Administració contractant per les obligacions contretes amb elles per l’empresa contractista, com a conseqüència de l’execució del contracte principal i dels subcontractes.

30.6 En cap cas l’empresa o les empreses contractistes poden concertar l’execució parcial del contracte amb persones inhabilitades per contractar d’acord amb l’ordenament jurídic o incurses en algun motiu d’exclusió d’acord amb la normativa en matèria de contractació pública o  en alguna de les causes de prohibició de contractar previstes en l’article 71 de la  LCSP. Si l’òrgan de contractació comprova que les empreses subcontractistes es troben incurses en algun dels motius d’inhabilitació, d’exclusió o de prohibició de contractar esmentats l’empresa contractista les haurà de substituir.

30.7 L’empresa contractista ha d’informar a qui exerceix la representació de les persones treballadores de la subcontractació, d’acord amb la legislació laboral.

30.8 El pagament a les empreses subcontractistes i a les empreses subministradores es regeix pel que disposa l’article 216 i 217 de la LCSP.

L’Administració comprovarà el compliment estricte de pagament a les empreses subcontractistes i a les empreses subministradores per part de l’empresa contractista. A aquests efectes, l’empresa contractista haurà d’aportar, quan se li sol·liciti, relació detallada de les empreses subcontractistes o empreses subministradores amb especificació de les condicions relacionades amb el termini de pagament i haurà de presentar el justificant de compliment del pagament en termini. Aquestes obligacions tenen la consideració de condició especial d’execució, de manera que el seu incompliment pot comportar la imposició de les penalitats que es preveuen en la clàusula vint-i-dosena d’aquest plec, responent la garantia definitiva d’aquestes penalitats.


Trenta-unena: Revisió i actualització de preus

En tot cas, la procedència o no de la revisió de preus i la fórmula de revisió es detalla a l’apartat S del quadre de característiques. La revisió de preus només serà procedent quan el contracte s’hagi executat en un 20% del seu import i hagin transcorregut dos anys des de la seva formalització. 

L’import de les revisions que siguin procedents es farà efectiu, d’ofici, mitjançant l’abonament o el descompte corresponent en les certificacions o pagaments parcials.


VII. DISPOSICIONS RELATIVES A L’EXTINCIÓ DEL CONTRACTE

Trenta-dosena: Recepció i liquidació

La recepció i la liquidació del contracte es realitzarà conforme al que disposen els articles 210 i 311 de la LCSP i l’article 204 del RGLCAP.

L’Administració determinarà si la prestació realitzada pel contractista s’ajusta a les prescripcions establertes per a la seva execució i compliment, i, si s’escau, ha de requerir la realització de les prestacions contractades i l’esmena dels defectes observats en ocasió de la seva recepció.

Si els treballs efectuats no s’adeqüen a la prestació contractada, com a conseqüència de vicis o defectes imputables al contractista, pot rebutjar-la de manera que queda exempt de l’obligació de pagament o té dret, si s’escau, a la recuperació del preu satisfet.


Trenta-tresena: Termini de garantia i devolució o cancel·lació de la garantia definitiva

El termini de garantia serà el que es fixa a l'apartat S del quadre de característiques, i començarà a computar a partir de la recepció dels serveis, i un cop transcorregut sense objeccions per part de l'Administració quedarà extingida la responsabilitat del contractista, sens perjudici de les responsabilitats que es puguin derivar d'acord amb les disposicions generals sobre responsabilitat i se li retornarà la garantia definitiva.

Quan es requereixi concretar o determinar l’abast i contingut de la garantia, s’especificarà en el plec de prescripcions tècniques particulars, sens perjudici que l’oferta de l’adjudicatari els pugui millorar. 

Si durant el termini de garantia s’acredita l’existència de vicis o defectes en els treballs efectuats, l’òrgan de contractació té dret a reclamar al contractista que els esmeni. 

Un cop s’han acomplert pel contractista les obligacions derivades del contracte, si no hi ha responsabilitats que hagin d’exercitar-se sobre la garantia definitiva i transcorregut el termini de garantia, es procedirà a dictar l’acord de devolució o cancel·lació de la garantia definitiva, d’acord amb el que estableix l’article 111 de la LCSP.

Trenta-quatrena: Resolució del contracte: 

Són causes de resolució del contracte les següents:

- La mort o incapacitat sobrevinguda del contractista individual o l’extinció de la personalitat jurídica de la societat contractista, sense perjudici del que preveu l’article 98 relatiu a la sucessió del contractista.

- La declaració de concurs o la declaració d’insolvència en qualsevol altre procediment.

- El mutu acord entre l’Administració i el contractista.

- La demora en el compliment dels terminis per part del contractista.

- La demora en el pagament per part de l’Administració per un termini superior a sis mesos.

- L’incompliment de l’obligació principal del contracte, així com l’incompliment de les obligacions essencials qualificades com a tals en aquest plec.

- L’impossibilitat d’executar la prestació en els termes inicialment pactats, quan no sigui possible modificar el contracte d’acord amb els articles 204 i 205 de la LCSP; o quan, donant-se les circumstàncies establertes en l’article 205 de la LCSP, les modificacions impliquin, aïllada o conjuntament, alteracions del preu del mateix, en quantia superior, en més o menys, al 20% del preu inicial del contracte, amb exclusió de l’IVA.

- El desistiment abans d’iniciar la prestació del servei o la suspensió per causa imputable a l’òrgan de contractació de la iniciació del contracte per termini superior a dos mesos a partir de la data assenyalada en el mateix per al seu començament.

- El desistiment una vegada iniciada la prestació del servei o la suspensió del contracte per termini superior a vuit mesos acordada per l’òrgan de contractació.

- L’impagament, durant l’execució del contracte, dels salaris per part del contractista als treballadors que estiguessin participant en la mateixa, o l’incompliment de les condicions establertes en els Convenis col·lectius en vigor per a aquests treballadors durant l’execució del contracte.

- L’aplicació i els efectes d’aquestes causes de resolució són les que s’estableixin en els articles 212, 213 i 313 de la LCSP.

En tots els casos, la resolució del contracte es durà a terme seguint el procediment
establert en l’article 191 de la LCSP i en l’article 109 del RGLCAP.

Trenta-cinquena: Règim de recursos
En el cas de contractes de concessió de serveis de valor estimat inferior a 3.000.000 euros:

35.1 Els actes de preparació i d’adjudicació i en relació amb els efectes, compliment i extinció d’aquest contracte adoptats per l’òrgan de contractació  són susceptibles del recurs administratiu ordinari que correspongui (recurs potestatiu de reposició), d’acord amb el que estableixen la Llei 26/2010, del 3 d’agost, del règim jurídic i de procediment de les administracions públiques de Catalunya i la Llei 39/2015, d’1 d’octubre, del Procediment Administratiu Comú de les Administracions Públiques, o del recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.

35.2 Els acords que adopti l’òrgan de contractació en l’exercici de les prerrogatives de l’Administració són susceptibles de recurs potestatiu de reposició, de conformitat amb el que disposa la Llei 26/2010, del 3 d’agost, del règim jurídic i de procediment de les administracions públiques de Catalunya, i la legislació bàsica del procediment administratiu comú, o de recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.

Trenta-sisena: Arbitratge

Sens perjudici del que estableix la clàusula trenta-novena, es podrà acordar el sotmetiment a arbitratge de la solució de totes o alguna de les controvèrsies que puguin sorgir entre l’administració contractant i la/es empresa/es contractista/es, sempre que es tracti de matèries de lliure disposició conforme a dret i, específicament, sobre els efectes, el compliment i l’extinció d’aquest contracte, de conformitat amb el que disposa la Llei 60/2003, de 23 de desembre, d’Arbitratge.


Trenta-setena: Règim d’invalidesa

Aquest contracte està sotmès al règim d’invalidesa previst en els articles 38 a 43 de la LCSP.

Trenta-vuitena: Jurisdicció competent

L’ordre jurisdiccional contenciós administratiu és el competent per a la resolució de les qüestions litigioses relatives a la preparació, l’adjudicació, els efectes, la modificació i l’extinció d’aquest contracte.


Trenta-novena: Persona responsable del contracte 

D’acord amb l’article 62.3 de la LCSP, es designa a la persona sigui cap de l’Àrea  d’Artesania del Consorci de Comerç, Artesania i Moda de Catalunya perquè actuï en defensa de l’interès general, per obtenir i verificar el compliment de les obligacions del concessionari, especialment pel que fa a la qualitat en la prestació del servei.


ANNEX  1

El senyor/a ................................................................., amb DNI núm. ................., en nom propi / en nom i representació de ........ de la qual actua en qualitat de ... (administrador únic, solidari o mancomunat o apoderat solidari o mancomunat), segons escriptura pública atorgada davant el Notari de (lloc), senyor ..., en data ... i número de protocol ..., declara sota la seva responsabilitat, com a empresa licitadora del contracte .................................,

a) Que, essent una empresa estrangera, es sotmetrà als jutjats i tribunals espanyols de qualsevol ordre per a totes les incidències que puguin sorgir del contracte, amb renúncia expressa del fur propi.

b) Que la plantilla de l’empresa, estant-hi obligada, està integrada per un nombre de persones treballadores amb discapacitat no inferior al 2%, o que s’ha adoptat alguna de les mesures alternatives previstes en l’article 2 del Reial decret 364/2005, de 8 d’abril

c) Que l’empresa compleix tots els requisits i obligacions exigits per la normativa vigent per a la seva obertura, instal·lació i funcionament legal.

d) Que l’adreça electrònica on realitzar les comunicacions i notificacions en el procés de licitació i, si s’escau, els posteriors tràmits d’adjudicació, formalització, modificació, negociació, execució i extinció normal o anormal del contracte és (indicar adreça de correu electrònic)  ...........................

e) Que autoritzo l’òrgan de contractació per tal que dugui a terme les notificacions de l’expedient de contractació de manera electrònica, mitjançant el servei e-NOTUM, i designo com a persona autoritzada per a rebre les notificacions corresponents a (indicar nom, adreça de correu electrònic i telèfon mòbil de contacte).......... 

i) Que l’empresa disposa del corresponent pla d’igualtat d’oportunitats entres les dones i els homes.

j) Que autoritzo a l’òrgan de contractació a obtenir directament dels òrgans administratius competents les dades o documents registrals i els relatius a les obligacions tributàries i amb la Seguretat Social que es requereixin per procedir, en el seu cas, a l’adjudicació del contracte.

I per a que consti signo aquesta declaració responsable.
(lloc i data )

Signatura 




ANNEX 2. ACREDITACIÓ DE LA SOLVÈNCIA ECONÒMICA, FINANCERA I TÈCNICA O PROFESSIONAL 


1. Solvència econòmica i financera: la solvència econòmica i financera s’acreditarà
pel mitjà següent, d'acord amb el que preveu l'article 87 de la LCSP:

Declaració responsable, signada pel legal representant de l’empresa, sobre el volum global de negocis en l’àmbit d’activitats corresponents a l’objecte del contracte. Si per raons justificades, una empresa no pogués facilitar les referències sol·licitades podrà acreditar la seva solvència econòmica i financera mitjançant qualsevol altra documentació considerada com suficient pel CCAM.

2. En els contractes de serveis la solvència tècnica o professional de l'empresari serà justificada pels mitjans següents, d'acord amb el que preveu l'article 90 de la LCSP:

a) Una relació de les activitats realitzades que tinguin característiques similars a l’objecte del contracte, tant si s’ha realitzat de forma privada com si s’ha realitzat com a concessionari d’alguna administració pública (botigues de museus, de punts d’informació turística, etc.).

Aquesta relació ha de incloure els treballs dels darrers tres anys  que inclogui import, dates, destinatari, públic o privat dels mateixos, signada pel representant de l’empresa, entre els quals s’identifiquin com a mínim tres treballs d’igual o similar naturalesa i amb la mateixa rellevància d’acord amb l’objecte d’aquest contracte.

De l’anàlisi d’aquest document s’ha d’acreditar l’experiència de l’empresa licitant en la gestió i comercialització de productes. 

b) Una declaració responsable signada pel representant de l’empresa, on s’indiqui el personal tècnic o unitats tècniques, integrades o no en l’empresa, que participaran en l’execució del contracte: detall dels equips de treball que participaran en l’execució del projecte.

c) Si s’escau, indicació de les mesures de gestió mediambiental que l’empresari pot aplicar en executar el contracte.

La presentació d’aquesta documentació ha de permetre d’acreditar la suficient experiència de l’empresari.

Els licitadors que no acreditin la seva solvència econòmica, financera i tècnica en la forma sol·licitada, quedaran exclosos de la licitació, no considerant-se les seves proposicions.




ANNEX 3. OFERTA ECONÒMICA


El/la	Sr./Sra. .................................................................................amb residència a ............................................, al carrer....................................... núm............, i amb NIF.................., declara que, assabentat/ada de les condicions i els requisits que s’exigeixen per poder ser adjudicatari/ària del contracte de concessió del servei   ................., amb expedient número ....................... , es compromet (en nom propi / nom i representació de l’empresa)................amb domicili social a........................................................., carrer............................................, núm................ i CIF................................................., segons els poders atorgats davant el notari Sr.................................... en data ..................................... amb núm. de protocol............................, a executar-lo amb estricta subjecció als requisits i condicions estipulats en el plec de clàusules administratives particulars i de prescripcions tècniques,  mitjançant el pagament de:

· Un cànon anual fix de 3.000,00 euros.
· Un cànon anual corresponent al percentatge __% sobre la facturació neta anual assolida, a partir de l’import de 115.000,00 euros.
· Percentatge de descompte sobre el PVP dels productes de la botiga que s’efectuarà a persones clientes posseïdores del carnet d’artesà/ana:   ___%


I per què consti, signo aquesta oferta econòmica. 
(lloc i data ) 





Signatura de l’apoderat
(Segell empresa)

















ANNEX 4. CONTINGUT DE LA PROPOSTA TÈCNICA A PRESENTAR PELS LICITADORS ( a incloure en el Sobre B)


El contingut de la proposta tècnica s’ha d’ajustar als requeriments que sobre la seva forma de presentació pugui establir el plec prescripcions tècniques particulars i amb els criteris d’adjudicació establerts a l’annex 7. Si no hi ha cap requeriment específic, la proposta tècnica ha d’incloure els aspectes necessaris que permetin conèixer de forma clara i entenedora la proposta d’execució del contracte que presenta la persona licitadora.






































ANNEX 5. DECLARACIÓ RESPONSABLE DE VIGÈNCIA DE PODERS

(nom i cognoms de la persona que signa la declaració),                                  amb DNI..........................................., com a.................................................................de l’empresa………………………............................................................................, amb CIF........................................................ i en virtut de la representació que ostenta, DECLARA SOTA LA SEVA RESPONSABILITAT que el càrrec del Poder de Representació que li ha estat atorgat davant el notari senyor......................................... ................................................., del Col·legi notarial de ........................................

Data de protocol:

Núm. de protocol:

Està vigent i no ha estat modificat, restringit o limitat, en el dia d’avui.

La qual cosa es fa constar als efectes oportuns.
Sr./Sra.




(Barcelona), .....de ...... de 20..

























ANNEX 6. 




Modificació del contracte



Als efectes del que disposa la legislació de contractes del sector públic, les modificacions de contractes administratius que es duguin a terme durant l’exercici pressupostari de l’any 2025 derivades de l’aplicació de mesures d’estabilitat pressupostària es faran per raons d’interès públic.


































ANNEX 7. CRITERIS D’ADJUDICACIÓ

El contracte s’adjudicarà al licitador que, en el seu conjunt, faci la proposició econòmicament més avantatjosa, segons els criteris que per ordre decreixent d’importància i amb la ponderació corresponent s’assenyalen a continuació: 

1) [bookmark: _Hlk180046461]CRITERIS D’ADJUDICACIÓ QUANTIFICABLES DE FORMA AUTOMÀTICA (SOBRE C)    fins a 50 punts

· Percentatge del cànon proposat en tant per cent sobre la facturació assolida en cada exercici, un cop deduït de l’import de facturació l’Impost sobre el Valor Afegit...............................................................fins a 35 punts.
La valoració de les ofertes segons el cànon proposat es realitzarà d’acord amb la fórmula següent:
Pv= (Ov / Om) x Pt
, on:
Pv: Puntuació de l’oferta a valorar
Pt:  35 punts
Ov: Oferta a valorar
Om: Oferta millor
· Millores per raó de descomptes sobre el PVP dels productes de la botiga a persones clientes posseïdores del carnet d’artesà/ana, d’acord amb el criteri següent:
· Ofertes que garanteixin almenys un 3% de descompte a les persones amb carnet d’artesà/ana (5 punts)
· Ofertes que garanteixin almenys un 5% de descompte a les persones amb carnet d’artesà/ana (10 punts)
· Ofertes que garanteixin almenys un 10% de descompte a les persones amb carnet d’artesà/ana (15 punts)

2) CRITERIS D’ADJUDICACIÓ AVALUABLES EN FUNCIÓ D’UN JUDICI DE VALOR (SOBRE B)    fins a 50 punts
· Proposta del pla d’explotació de la botiga, amb indicació de les inversions en recursos humans, tècnics i d’organització i pla de llançament comercial, de màrketing i de comunicació.........................................................fins a 20 punts.
· Calendari de posada en funcionament dels serveis, des de la formalització del contracte fins a l’obertura al públic (el mínim s’estableix en 10 dies des de la data de formalització del contracte):
· 10 dies.........................................10 punts
· Entre 11 y 15 dies.........................5 punts

· Proposta d’altres millores o punts voluntàriament aportats pel licitador, fins a 16 punts, dels quals:
· Propostes de millora de la botiga física i online............... fins a 8 punts
· Proposta d’un pla de comunicació i difusió ..................... fins a 8 punts

· Coneixement d’altres llengües estrangeres (B1 MCR)...................fins a 4 punts

	

ANNEX 8. AUTORITZACIÓ PER A L’OBTENCIÓ DE DADES TRIBUTÀRIES I DADES DE LA SEGURETAT SOCIAL

Dades personals

Cognoms i nom o raó social:

NIF:

Cognoms i nom del/de la representant legal (en cas de persona jurídica):

NIF del/de la representant:

Dades de l’autorització

AUTORITZO al Consorci de Comerç, Artesania i Moda de Catalunya perquè sol·liciti a:

 La Direcció General de Policia les dades del DNI.

 L’Agència Tributària de l’Administració de l’Estat el certificat d’estar al corrent d’obligacions tributàries a efectes del que preveu la Llei de contractes del sector públic.

 La Tresoreria de la Seguretat Social el certificat d’estar al corrent en el compliment de les obligacions de l’empresa amb la Seguretat Social.

(Marqueu l’opció/ns que autoritzeu al Consorci)




Signatura de la persona interessada





(Localitat i data)









ANNEX 9 - DECLARACIÓ RESPONSABLE DEL COMPLIMENT DE LA NORMATIVA EN MATERIA DE SEGURETAT I SALUT LABORAL

En/Na          , amb NIF núm.          , en nom propi o com a representant legal de l’entitat       amb CIF       i domicili social a         núm.        de         , al objecte de donar compliment a la normativa en matèria de seguretat i salut laboral,

DECLARA QUE:

· D’acord amb allò establert en el capítol III del Reial Decret 39/1997, pel qual s’aprova el Reglament dels Servei de Prevenció, l’entitat disposa d’una organització pel desenvolupament de les activitats preventives, segons la següent modalitat (assenyalar la que procedeixi):

 Assumpció personal per l’empresari (art.11 del Reial Decret 39/1997)
 Designació d’un o varis treballadors (art.12 del Reial Decret 39/1997):
Nom:                                              Telèfon:
 Servei de Prevenció Propi (art. 14 del Reial Decret 39/1997):

 Seguretat Higiene    Ergonomia i psicosociologia         Vigilància de la salut

Persona de contacte, telèfon i direcció de correu electrònic:

 Servei de Prevenció Aliè (art. 16 del Reial Decret 39/1997)

 Seguretat Higiene    Ergonomia i psicosociologia         Vigilància de la salut

Persona de contacte, telèfon i direcció de correu electrònic:


· Es disposa de la següent documentació:
– Pla de prevenció de riscos laborals (art. 16.1 de la Llei 31/1995 i art. 2 del Reial Decret 39/1997)
– Avaluació de riscos específica de les activitats objecte de contracte (art. 16.2.a de la Llei 31/1995 i capítol II, secció I, del Reial Decret 39/1997)
· Planificació de l’activitat preventiva (art. 16.2.b de la Llei 31/1995 i capítol II, secció II, del Reial Decret 39/1997)

· S’ha facilitat als treballadors:
– Informació dels riscos propis de l’activitat a desenvolupar, les mesures preventives i les mesures d’emergència. (art.18.1 Llei 31/1995)
– Formació teòrica i pràctica, suficient i adequada, en matèria preventiva (art. 19 Llei 31/1995)

· S’ha ofert als treballadors:
– Vigilància de la salut (art. 22 Llei 31/1995)
– Equips de protecció individual per les tasques a desenvolupar (art. 17.2 de la Llei 31/1995)

· S’informarà al Consorci de Comerç, Artesania i Moda de Catalunya, de la subcontractació d’altres industrials i se’ls hi traslladarà tota la informació corresponent als riscos generals, mesures preventives i mesures d’emergència. També es garantirà que els treballadors disposin de la informació i formació preventiva suficient i adequada, dels equips de protecció individual necessaris i de l’aptitud mèdica de la vigilància de la salut. (art. 4 i 10 del Reial Decret 171/2004, pel qual es desenvolupa l’art. 24 de la Llei 31/1995)



El sotasignat es responsabilitza de la veracitat de tot l’emplenat en aquest formulari , a               de           de               202x


Nom:

Càrrec:






























ANNEX 10

DECLARACIÓ DE CONFIDENCIALITAT DE DADES I DOCUMENTS


El/la senyor/a ...................................., i amb NIF/NIE/passaport núm. ....... (en nom propi, o com a.............................. assenyaleu les vostres facultats de representació: per exemple, administrador/a únic/a, apoderat/da...), de l’empresa............ amb CIF......... en relació a la licitació de ............................... (expedient ......),



DECLARO:


Que els documents i dades presentats en el sobre que tenen caràcter confidencial són els que a continuació es relacionen:
_______________________________________________________________________________________________________________________________________________________________________________________________________________________________________________________________________________________________________________________________ .


I, perquè consti, signo aquesta declaració responsable.
(lloc i data )



Signatura del/de la declarant
Segell de l’empresa

















ANNEX 11

Model de declaració responsable de no haver-se donat de baixa a la matrícula de l’IAE


(Nom del/de la sotasignant), amb domicili al carrer ……………….. de …………… amb
document nacional d’identitat núm. ……….. en nom propi/en nom i representació (propi) de l’empresa ……… amb domicili al carrer ………… núm. ……………… i amb NIF………… .


DECLARO

(Model per a persona jurídica)


Que estic donat d’alta a l’Impost sobre Activitats Econòmiques corresponent a ……………………………… i que aquesta alta es manté a dia d’avui.


(Model per a persona física)

Que la persona jurídica que represento està donada d’alta a l’Impost sobre Activitats Econòmiques corresponent a ………………………………………………………… i que aquesta alta es manté a dia d’avui.




                    de/d’ de 20

















ANNEX 12

Model d’ofici de presentació al registre



Nom de l'empresa:

NIF:

Adreça:

Codi Postal:                                Població:

Telèfon:                                       Fax:


Adreça de correu electrònic:


                                                                 Barcelona,



GENERALITAT DE CATALUNYA
CONSORCI DE COMERÇ, ARTESANIA I MODA DE CATALUNYA
Puig i Xoriguer, 11-13
08004-BARCELONA


Senyors,
Us trametem, adjunts, els documents
següents.......................................................................................................................................................................................................................................

per participar en la licitació d
..........................................................................................................

mitjançant el procediment
..............................................................................................................,

corresponent a l’expedient amb número de referència ......................................



Signat
47

